
Grof Delinić. 

Marija, supruga mu. 

* Milau, njihov sin. 

Van da, njegova supruga. 

Miljenović, doktor medicine. 

Barun Bojničkl. 

Ljubojević, savjetnik. 

Gospodja Ljubojević, njegova supruga. 

Ljubica, njihova kći. 

Mirković, kotarski sudac. \ 

Gospodja Cvietić, spisateljica. 

Milković, pisac. 

Contessa Morini. 

Jedan gospodin. 

Jedan sluga. 

<3in se dogadja u Zagrebu, u kući grofa Delinića. Izmedju prvoga 
i drugoga ćina jest razmak od 6 mjeseci. 





LJUBAV I SJAJ. 


CIN PRVI. 

Sjajno razsvietljena i po modernom ukusu elegantno uredjena 
dvorana s glavnimi vrati-, u zadku su vrata otvorena te se kroz 
portiere vidi druga isto tako liepo uredjena soiba. Gosti dolaze 
kroz glavni ulaz sa lieve strane. Desno takodjer otvorena vrata 
s portierami, koje vode u plesaonu. 


PRIZOR PRVI. 

MILAN, zatim GROFICA MARIJA. 

Milan stoji sam i gleda na desnu stranu dvorane, kud gosti dolaze-, 
napokon lupi lagano nogom o tlo. 

Do biesa, već mi je u istinu dodijalo čekati ! 

Grofica, koja u isti mah dolazi s lieva. 

Dragi Milane, ti još uviek čekaš na tu spisateljicu ! 

Milan ni ne ogledav se. 

Da, majko ! 

Grofica. 

Nije mi drago, da tako dugo izostaješ od plesa; tu 
bi osobu — kad već mora da bude — mogao dočekati i 
koji od tvojih prijatelja. 

Milan napokon se okrene. 

Ah, majko, kani se toga! ... Ta aristokracija duha 
mnogo je osjetljivija od aristokracije plemena, a ja sam joj 
obrekao, da ću ju čekati. 

Grofica, 

A jesi li ti čitao njezinih (porugljivo) duševnih pro- 
izvoda, dragi sine, da se toliko klanjaš njezinoj veličini? 

Milan. 

Ne ! (I opet gleda na desno.) 

Grofica. 

Po čem, dakle, ubrajaš tu osobu medju tako zvanu 
aristokraciju duha? 

Milan. 

Ta ona mi sama reče, i to još kako ponosno, da ju 
vrstaju medju prvake naše književnosti. 

Grofica g malouvaženjem. 

Tako ? 

Milan. 

Da, tako jest, majko, i ja želim, da ti prvaci budu 
zastupani u našem salonu. Ta ti znaš, da sam se ja uviek 
zanimao za književnike i umjetnike . . . 

Grofica smješljivo, prieti mu prstom. 

Da, da, samo što ja pamtim, ti su ljudi bile većinom 
— žene. 

Milan cinički se smije. 

Ali samo liepe žene ! Nu mauimo se šale, majko ! Ja 
u istinu pozivam samo književnike na glasu, jer hoću, da 
naš salon i s te strane slovi kao prvi. 

Grofica. 

Ja mislim, dragi sine, da nam te osobe ne će‘ uz- 
visiti sjaj naše kuće. 

Milan. 

Varaš se, majko ! Već onomad rekao mi je pisac Mil- 
ković, da našu obitelj visoko ciene u literarnih krugovih, 
a mene da zovu svojim protektorom. 

Grofica. 

Ako te to usrećava, ne protivim se, ali uza sve to 
tvrdim, da takova individua, kao što je taj Milković, 
ne spadaju u naš krug. 

Milan. 

Oprosti, majko ; nu ako ti je zazoran taj mladi talen- 
tirani pisac, onada zaista nisi ni ti marila pozvati našeg 
predstojnika, ni sudca, ni pristava . . . ia ni oni nisu 
aristokrate ! 

Grofica. 

To je sasma druga stvar, . . te ljude mi trebamo. Na 
našem imanju često bi bilo kojekakovih neprilika, da nije 
tih ljudi; pa napokon, dragi sine, moram i za to skrbiti, 
da gradjanska rodbina tvoje žene imade s kime da se za- 
bavlja. Da si se oženio s sebi ravnom djevojkom — svega 
toga ne bi trebalo. 

Milan. 

Draga majko, tu se već ništa više popraviti ne da. 

Grofica. 

Žalibože! Nu ja sam se tu s tobom zbilja tako dugo 
zabavila, k6 da ne ima preče dužnosti. ( Odilazeći .) Nadam 
se, da ćeš skoro za mnom doći. 

Milan. 

Odmah ! ( Grofica ode, a Milan pohiti uzradovan glavnim 
ulazom na lievo, odkuda se vraća sa gospodjom Cvietiikom.) 

PRIZOR DRUGI 

MILAN i gospođja CVIETIĆ. 

Milan (ulazeći gotpodji). 

Napokon osvanuste mi, kao sunce iza duge noći. 
Mislio sam zaista, da vas ne ću dočekati. 

Cvietićka. 

Oprostite, dragi grofe! nu to je već način pjesnički! 
Ma da nas Čeka nebo sa svimi svojimi angjeli, mi moramo 
prije svršiti ono, što nam genij naš nalaže neumoljivom 
dosljednošću. 

Milan. 

Šta, vi ste radili, prije no što podjoste na ples? 

Cvietićka. 

I te kako oduševljeno ! Svršila sam do zadnje tačke 
zbirku svojih pjesama, što ih kanim izdati. 

Milan. 

Vi kanite izdati vaše pjesme? 

Cvietićka. 

Naravno; ta to je pravomu pjesniku najveća slast i 
jedina nagrada, kad vidi svoje djelo tiskano, kad vidi 
kako i ostali sviet uživa u njegovih umotvorih, pa mu se 
divi i uzveličava ga. 

Milan. 

Kako to ponosito glasi 1 — — 

Cvietićka. 

Da, grofe! ja se u istinu ponosim svojim radom i 
radujem se od sveg srca, da će naskoro ugledati svjetlo. 

Milan. 

A ne bojite li se kritike, koja osobito ženskim pje- 
snikom, kako mi rekoše, nije sklona? 

Cvietićka kao iznenadjena. 

Ah! sada upravo dirnuste u žicu, na koju nisam ni 
mislila i koja je veoma neugodno zazvečala. 

Milan. 

Naopako, ako sam, spomenuv kritiku, iole pomutio 
vašu radost, ali opet držim, da se i na to misliti mora ! 
Nije li tako? — 

Cvietićka. 

Što da vam kažem, grofe? Ljudi našega zanata, koji 
idu samo za materijalnom probiti, ti se klanjaju svakom 
kritičaru, oblietaju razna uredničtva, mole, ponizuju se i 
plaze, samo da se pod blagim suncem kritike ojača stabalce 
njihova duba i ponese zlatne plodove. Ja se u to ne ra- 
zumijem, moralni uspjeh je sve, za čim težim. 

Milan. 

Prekrasno ! Vi ste zbilja divna žena ! Nu uza sve to 
(primi ju nježno za ruku) dozvolite prijatelju, da vam savje- 
tuje, da se ipak malo pobrinete za kritiku. To danas nije 
ništa neobična, a kritičarom laska. 

Cvietićka. 

Ha, ba, ha! Dragi grofe! vidi se, da smo tek od 
nekoliko dana poznati, inače biste znali, da ja to osobno 
učiniti ne ću, jer mi to moj ženski ponos ne dozvoljava. 

Milan. 

Onda pismeno ! 

Cvietićka. 

To ne bi koristilo, usuprot to bi mi škoditi moglo, jer 
bi vidjeli, da sam preponosita, da im se osobno poklonim. 

Milan. 

Pa onda netko drugi . . . 

Cvietićka spustivši se nehajno u naslorijač. 

Da, grofe ! . . Upravo se sjetih, da bi ste mi vi svojim 
položajem koristiti mogli. 

Milan. 

Presretan sam s vašeg povjerenja. 

Cvietićka pruži mu hol; etno ruku na poljubac. 

Ja ću biti vodja, a vi ćete vršiti moje zapoviedi. 

Milan ljubeći joj ruhu. 

S najvećim oduševljenjem ! 

Cvietićka. 

Hvala, prijatelju ! 

Milan. 

A kako ćete obaviti materijalnu stranu toga poduzeća? 

Cvietićka. 

Izdat ću pjesme po svoj prilici na vlastiti trošak, 
jer kad se to prepusti nakladnikom, oni nudjaju tako 
malo, da je baš sramota i pristati na njihove ponude. 

Milan. 

Tu brigu prepustite vi meni, te u obće kažite mi 
iskreno i otvoreno svaku svoju želju glede toga. Ja sam 
spreman na svaku žrtvu. 

Cvietićka nježno. 

Kako ste plemeniti ! 

Milan približio joj se povjerljivo. 

A čemu se imam ja nadati? . . . 

Cvietićka pogledavši na vrata, odkuda se čuju koraci. 

Pst! već nismo sami . . . 

Milan. 

Tko dolazi ? 

Cvietićka pogledao na vrata, . . veoma ugodno dirnuta. 
Doktor Miljenović! 

Milan. 

U zao čas ! 

PRIZOR TREĆI. 

PRIJAŠNJI i dr. MILJENOVIĆ. 

Doktor. 

Sluga pokoran ! 

Milan doktoru. 

Liepo, da se odazvaste našemu pozivu. 

Doktor nakloni se grofu i Cvietićki. 

Ja time htjedoh sam sebi ugoditi, grofe. 

Cvietićka. 

Pa ipak dodjoste tako kasno. 

Doktor. 

Liečnik mora sretan biti, ako uz svoje zvanje u obće 
takovoj želji udovoljiti može. 

Milan. 

Istina je, vi ste liečnici pravi mučenici ; — ja ne 
bih za vas sviet htio bit liečnikom. 

Doktor znamenovno. 

Osobito onda, kad nas naši bolestnici ne slušaju. 

Milan. 

Ah doktore! Svaki stalež ima svojih neugodnosti. 
( Cvietićki , pruživ joj ruku.) Milostiva gospodjo, molim za prvu 
četvorku. 

Cvietićka ne ustaje. 

Još bih se rado koji časak odmarala. Podjite, molim 
vas, u dvoranu, da vidite, nije li četvorka već započela. 
Ne bih rado da dodjem baš u vrevu plesa. 

Milan. 

A vas da ostavim tu ? 

Cvietićka. 

Bože moj ! ta nisam sama ! Gospodin doktor bit će 
sigurno tako ljubezan, da tu ostane uz mene, dok se vi 
vratite. 

Doktor se u znak privole njemu nakloni. 

Milan. 

Vi zapoviedate, a ja slušam. ( Ode u plesaonu.) 

prizor Četvrti. 

PRIJAŠNJI bez MILANA. 

Oboje šute nekoliko časova. 

Cvietićka. 

Veoma ste razgovorni, gospodine doktore ! 

Doktor. 

Ne znam, o čem da govorim. 

Cvietićka. 

Slušajte dakle, kad ne znate govoriti ; ja ću vam 
pripoviedati malu zgodicu, koja će vas sigurno zanimati. 

Doktor ravnodušno. 

Mislite ? 

Cvietićka. 

Uvjerena sam. Bijah nedavno u kazalištu, . . predsta- 
vljao se baš neki francuzki komad . . . bio je veoma za- 
nimiv, . . vi bijaste u parketu, nu umjesto na pozornicu, 
gledali ste gotovo neprekidno u jednu ložu u mezaninu. — 
Vi znate, čija je to loža? — 

Doktor. 

Loža grofa Delinića. 

Cvietićka. 

Pa vi to tako mirno kažete? . . . 

Doktor. 

Ne znam, čemu da se uzrujavam ? 

Cvietićka nastavlja. 

Vaše oči bijahu pune ljubavna čeznuća za predmetom, 
koga niste dobro vidjeti mogli. (Oštro ga gleda.) Taj predmet 
bijaše — grofica Vanda! Ni to vas ne dira! — Vi ste 
zaista jakih živaca . . . 

Doktor. 

Prilično. 

Cvietićka. 

Ali sada još nešto, ja bijah sretnija! Bila sam, naime, 
u prvom katu gotovo sasma vis-a-vis grofičine lože, te sam 
nehotice i neopažena motrila sve, što se u njoj dogadjalo. 

Doktor. 

Baš nehotice ? 

Cvietićka. 

Da! — Ajdemo dalje. Grofica se je Vanda od časa 
do časa gotovo nevidljivo dizala na svojoj stolici i njezin 
pogled bijaše pun ljubavi, samo što se je u njezinom licu 
odrazivalo čuvstvo — pregaranja. Gledala je u jednu tačku, 
i to jedanput tako dugo, da sam mislila, da se njezine oči 
nikad više s nje diči ne će. — Šta mislite, koga je gledala ? 

Doktor nešto uzrujan. 

Ne znam ! 

Cvietićka opet ga oštro motri. 

Vas! 

Doktor nehotice se trgne, za se. 

O Bože ! 

Cvietićka. 

Ab — dakle sam vas ipak trgla iz vašeg stoičkoga 
mira ? 

Doktor. 

Trgla me je zloba, kojom napadate čestitu ženu, koja 
vam ništa skrivila nije. 

Cvietićka. 

Da mi nije skrivila, velite ! ? — Skrivila mi je, jer 
mi je otela srce, koje sam ja ljubila i koje je prezrelo 
moju ljubav i obratilo se k njoj ! Skrivila mi je i za to, 
jer tu ljubav ljubavlju vraća! 

Doktor. 

Vi bulaznite, gospodjo, i ja vam zabranjujem, da tako 
govorite o ženi, koju svatko visoko cieniti mora. 

Cvietićka. 

A ja vam na to odgovaram : Pazite se dobro ! Jer 
znajte, da odsada imate u meni neumoljivu neprijateljicu. 

Doktor. 

Ja nisam nikada ni tražio Vašeg prijateljstva! 

PRIZOR PETI. 

PRIJAŠNJI i MILAN. Za njim odmah LJUBICA, LJUBOJEVIĆKA, 
MIRKOVIĆ i BARUN BOJNIČKI. 

Milan, unilazeć pruži Cvietićki ruku. 

Izvolite, milostiva gospodjo! Doći ćemo baš u horu. 

Ljubica sa začudjenjem grofu Milanu. 

Ah, čula sam već prvi znak za četvorku. Ja vas 
čekam, a fpokazujuć na Cvietićku ) čini mi se, da ste se već 
po drugi put angažovali. 

Milan u neprilici. 

Zaista, krasna moja mala rodjako, ja sam posve za- 
boravio, da sam s vama angažovan. 

Cvietićka. 

Ja ću drage volje ustupit, pošto svakako gospodjicu 
ide prvenstvo. 

Ljubica. 

O ne, ne, ne ! Sačuvaj Bože ! 

Milan u čudu pogleda ljubicu. 

Vi se srdite, Ljubice ! 

Ljubica. 

O nimalo! — Zaboravili ste, — to je sve. 

Tomić: Ljubav i sjaj. 


2 

Milan. 

Ipak mi je kavalirska dužnost, da vam nadjem drugoga 
plesača. ( Ogledav se, doktoru.') Možda bi naš doktor 1 

Cvietićka brzo mu upade u rieč. 

Ili vi, grofe, da popravite svoju pogrešku, a ja bih 
mogla plesati s doktorom, da nastavimo naš prijašnji raz- 
govor, koji je vaš dolazak u polovici prekinuo. 

Doktor kao da ne čuje primjetbu Ovietićkinu. 

Ja do duše obično ne plešem, ali sam pripravan, da 
vašu pogrešku kod gospodične izpravim. 

Ljubica. 

Hvala, gospodine doktore ! Ja nisam u neprilici, jer 
imam još dva plesača na razpolaganje. 

Mirković. 

Dva plesača, koji ne imaju plesačica. 

Ljubojevićka. 

Ti deš, Ljubice, plesati s barunom I 

Ljubica vragoljasto se nakloni. 

Gospodine barune! 

■Mirković za se. 

8 njime dakle ! 

Barun. 

Presretna li mene ! Ali mi ne imamo vis-a-vis-a. 

Ljubica. 

! ( Ogledav se, Mirkoviću.) Je li, gospodine’ sudčei . . 

vi čete nama vis-k-vis plesati sa mojom majkom ? 


Mirković. 

Ako gospodja majka dozvoli! 

Ljubojevićka. 

Ali, drago diete, što ti ne pada na um ? Odkada nisam 
ja ved plesala ! 

Ljubica. 

Ah, majčice, onda moram i ja sjediti kod četvorke, 
ako nam ti uzkratiš svoju pomod. 

Ljubojevićka. 

Ne, ne, to ne ide ! 

Barun. 

Ali kad vas ja liepo molim . . . 

Ljubojevićka. 

Nu kad ved moram plesati, učinit du to zbilja samo 
vama za volju, dragi barune ! 

Barun pruživši Ljubojevićki ruku, prema Markoviću. 

Ponudite, molim Vas, ruku gospodični. Tek u dvo- 
rani zamienit demo plesačice. Ja moram sam paziti, da 
nam se milostiva gospodja ne iznevjeri. 

Mirković. 

Molim. (Poda Ljubici ruku i potiho razgovara s njom i po- 
lagano koraca prama vratima plesaone.) 

Milan. 

Napokon je gotova ta velika razprava ! (Ode sa Cvie- 
tiikom u dvoranu .) 

Barun, pokazujuć na Ljubicu. 

Gledajte, milostiva gospodjo, nije li divna vaša gospo- 
dična kćerka i ne imam li pravo, ako tvrdim, da bi ona 

♦ 

bila izmedju sviju naših krasotiea najljepša barunica ? ! 
Sto ? — ( Smije se.) 

Mirković se trgne, i naglo pogleda na baruna, koga čas oštro 
motri. 

Ljubica. 

Šta vam je, da ste se tako naglo trgli ? 

Mirković. 

Ništa. ( Stane i sluša.) 

Barun. 

Ne imam li pravo, gospodjo ? 

Ljubojevićka radostnim licem. 

Da, da, moram si sama priznati, da je moja Ljubica 
upravo stvorena za aristokratkinju ! 

Barun naglasom. 

Za barunicu ?- 

Mirković koji je slušao govor baronov , veoma uzrujano Ljubici. 
Ajdemo, gospodično ! zakasnit ćemo ! 

. Barun. 

Jeste li me razumjeli? 

Ljubojevićka. 

Podpuno, gospodine barune! Za barunicu dakle! 

ha, ha, ha! cp znak sporazumijeva nježno ga lepezom udari 

Č - 86 ° dU ’ ° Za nJima doktor ’ koji je 'sarkastič- 
an smieškom pratio razgovor .) 

PRIZOR ŠESTI. 

Dr. MIUENOVIĆ, GROFICA i LJUBOJEVIĆ. 

Grofica doktoru, koji joj se klanja. . 

Dragi doktore, kako sam sretna, da sam vas našla ! 
Mi smo vas tražili po čitavoj dvorani. Molim vas liepo, 
pazite na mog ubogog sina! Bojim se, da če mu naško- 
dit plesanje. 

Doktor. 

Ja sam se živo protivio plesu, baš radi grofa, nu 
pošto glede samog plesa nisam uspio, nagodismo se u po- 
gledu plesanja i ja se nadam, da če sve sretno proči, bude 
li me grof slušao. 

Grofica. 

Molim vas, ne pustite ga s oka i upotriebite sav svoj 
upliv. 

Doktor nakloni se. 

Učinit ću sve, što bude moguće. (Ode.) 

PRIZOR SEDMI 

GROFICA i LJUBOJEVIĆ. 

Ljubojević. 

Mati ostane mati, bila visoka ili nizka roda. Tako se 
i vi, gospodjo grofice, svom dušom brinete za mladog 
grofa. 

Grofica. 

Jedinac mi je ! Za nj samo živim, a uz to je zadnji 
ogranak slavnih grofova Delinića. Ta nesretna grieška na 
srcu ne da nam ni mirno usnuti. Uviek smo u brizi za 
njegov mladi život. 

Ljubojević. 

To je zaista žalostan slučaj ; . . ali oprostite mi, gospodjo 
grofice, ako vam kažem, da ja kao otac ne bi dozvolio, da 
se obdržaje taj ples, koji je za nj toli pogibeljan. 

Grofica. 

Vi, čini mi se, dragi savjetniče, još pravo ne znate, 
kako odrasla i nezavisna djeca slušaju savjete svojih ro- 
ditelja. Ja kao majka imam donekle upliva, to je istina, 
ali ne mogu sve sama postići. Tu bi morala i ljubav žene 
djelovati. 

Ljubojević. 

Vanda bi to sigurno od srca rado učinila, samo da 
joj kažete. 

Grofica naglo. 

Ona ne ljubi moga sina, a gdje ne ima ljubavi, tamo 
je svako kazivanje uzaludno. 

Ljubojević. 

Grofice, smijem li biti iskren? 

Grofica oholo. 

Govorite ! 

Ljubojević. 

Ja mislim, da Vanda nije sretna uz vašega sina. 

Grofica. 

Ona se dakle tuži . . . 

Ljubojević. 

Ne ! . . tako mi poštenja ! Ona se još nije nikada 
potužila. 

Grofica. 

Znam, po čem sudite ! . . Nu zar smo mi krivi, da ona 
od svoga muža ne prima ni novčića za svoje potrebe, već 
sve namiruje dohodkom svog neznatnog imetka. Ona je 
tako ponosita, da se jedva mi, njegovi roditelji, usudju- 
jemo darivati ju skupocjenim odielom ili nakitom, ali od 
svoga muža ne prima baš ništa. Kad ne bi znala, da mi 
namirujemo trošak za svakdanje potrebe, ja mislim, da bi 
ta ohola žena htjela da plati i ono, što pojede. 

Ljubojević. 

Nije to ono, što sam htio spomenuti, grofice 1 

Grofica. 

A vi slobodno recite, što vam je na srcu. 

Ljubojević. 

Oprostite, ako kažem, da je po mom sudu mladi grof 
kriv, što je Vanda takova. 

Grofica. 

Tako? 

Ljubojević. 

Da, grofice ! 

Grofica, 

Da čujem ! 

Ljubojević. 

Grof je bio već u početku njihova braka Vandi ne- 
iskren i to načinom, koji ju je uvriediti morao. 

Grofica. 

Ha, ha, ha ! Dragi prijatelju, ala ste bezazlen u svojih 
nazorih. Koji je muž svojoj ženi podpuno iskren ? 

Ljubojević. 

Gospodin grof, vaš suprug, na primjer. 

Grofica. 

Dopuštam, ali to je iznimka, koja je vrlo riedka 
medju mužkarci. 

Ljubojević. 

Priznajem i sam, da su takovi muževi riedki, i ne 
zamieram, ako si mladi grof ušti malo više slobode, samo 
kad on time ne bi svoje žene vriedjao. Ali se žalibože 
ne da tajiti, da za kojekakve čine vašeg sina ni kratko- 
vidni ne treba naočala . . . 

Grofica ponosito, al smetena. 

Da, da, priznajem, da moj sin ne bira način, kojim 
obći s gospodjami, ali taj način tako je sada prevladao u 
otmjenom družtvu, da mu se mora pametna žena prila- 
goditi i blaže suditi o lakoumnosti svoga muža. 

Ljubojević upadne joj u riei. 

I tako samu sebe varati. 

Grofica. 

Ne, već ne dopustiti, da joj svaki u dušu zaviri. Tim 
načinom štedi žena svoga muža i samu sebe. Vanda več 
dosta dugo živi u aristokratskih krugovih, da je to učinit 
mogla, ali ona ne če. 

Ljubojević. 

Po svoj prilici ne može, jer je u te krugove poniela 
svoje gradjansko srce. 

Grofica. 

Vi ste veoma smjeli, gospodine ! 

Ljubojević. 

Molim tisuć puta za oproštenje! Nije mi bilo na umu, 
da svojim riečiraa ikoga uvriedim, samo sam želio kazati, 
da i gradjanski stalež ima svojih vrlina i da se kod nas 
još ne shvaća lakoumnost muževa, kao u velikaških kru- 
govih. 

Grofica kao da je prečula. 

Moji gosti valjda se već čude mojoj odsutnosti. ( Oholo 
pozdravi i ode u dvoranu; na vratima se sastane s gdjom. Ljubo- 
jevićkom, kraj koje prodje kao da je ne vidi.) 

PRIZOR OSMI. 

LJUBOJEVIĆ i gđja. LJUBOJEVIĆKA. 

Ljubojevićka. 

Došla sam, da grofici kažem nekoliko laskavih rieči, 
a ona je prošla kraj mene, kao da me ne vidi . . . 

Ljubojević. 

Koja šteta, da se nisi poniziti mogla. 

Ljubojevićka. 

A što je tebi opet, molim te liepo, da si u jedanput 
tako zlovoljan ? 

Ljubojević. 

Ništa, poriečkao sam se malo sa starom groficom. 

Ljubojevićka izvan sebe. 

Nije moguće! Ona nas poziva na tako krasan ples, 
gdje se čovjek božanstveno zabavlja. 

Ljubojević. 

I gdje starije gospodje plešu sa mladimi plesači. To 
je dakako krasno ! 

Ljubojevićka. 

Nu pa šta zato? Ja sam barunu za ljubav bila vis-ii- 
vis svojoj kćeri. 0 tom ne ima dvojbe, jer je u nju smrtno 
zaljubljen. 

Ljubojević. 

Zbilja ? 

Ljubojevićka. 

Zbilja, nije to nikakva šala. On sam govori o tom, 
kako je naša Ljubica stvorena za barunicu. Nije li to dosta 
jasno? Kad pomislim na to, uzdrhćem od radosti. Naša 
nećaka je grofica, a naša kći biti će barunica, a sve ovo 
sjajno družtvo naš rod, naši prijatelji. 

Ljubojević ironično. 

Ti sretna ženo, što ti sve ne vidiš! 

Ljubojevićka. 

Ja sve to dobro vidim na ove moje zdrave oči. 
Ljubojević. 

O kamo sreće, da ti je i pamet tako zdrava ! 
Ljubojevićka. 

li me ipak ne ćeš o inom uvjeriti, ma što govorio. < 
Ja sam već baruna za subotu na objed pozvala. 


Ljubojević. 

To si ti učinila ? 


Pa onda ? 


Ljubojevićka. 

Ljubojević. 


Nisam li ti već rekao, da ne pozivaš nikoga, a kamo 
li aristokrate ! Nisam li ti rekao, da u nas ne ima toliko 

sredstava, da bi mogli uporedo stupati s ljudima, koji od 
nas više imaju. 

Ljubojevićka. 

Moj dragi, ako lioćeš, da naša kći postane otmjenom 
gospodjom, onda valja doprinieti i koju žrtvu. 

Ljubojević tiho, ali srdito. 

Nisam li ja prinjeo dosta veliku žrtvu, kad sam vas 
proti svojoj volji na taj ples doveo? Ne stoje li vaše 
oprave toliko, da sam morao načeti svoju prištednju, koju 
sam opredielio za Ljubičinu opremu, da ne pravimo dugova. 
Ili misliš ti, da je to svejedno za poštena čovjeka? 

Ljubojevićka. 

Ja sam ti već kazala i kod toga ostaje, da se sada 
moraju doprinieti male žrtve, dok ne udarno kćer, a onda 
ćemo mi, koliko samo bude moguće, štediti. Čudim se, da 
nisi vidio kako su nas svi gledali, kad smo unišli u dvo- 
ranu. „To je rodbina mlade grofice !“ govorahu, diveći se 
našim toaletam. 

Ljubojević. 

I to još! 

Ljubojevićka, 

Naše su haljine najkrasnije od sviju na današnjem 
plesu. To je obće priznato. 

Ljubojević. 

A ne stidiš li se s toga? 

Ljubojevićka. 

Oh, dapače, ja se tim ponosim ! 

Ljubojević. 

Liepo zaista, a ne misliš li, da će na prvi mah suditi . . . 

Ljubojevićka. 

Što ? 

Ljubojević. 

Da ste ove haljine dobili od nećakinje, ili da smo ih 
uzeli na dug. 

Ljubojevićka. 

Bah, marim ja ! — u ostalom mi suviše glasno o tom 
razpravljamo. Mogao bi nas još tko čuti, a to bi nam 
samo još trebalo. Ti otmjeni ljudi dobili bi liep pojam o 
nami. . j 

Ljubojević. 

Rekli bi, da bi bolje učinili bili, da smo kod kuće 
ostali, pa bi pravo imali. 

Ljubojevićka gleda prama vratima plesaone. 

Ah, mani me se takvim govorom ! 

PRIZOR DEVETI. 

PRIJAŠNJI i GROF DELINlO. 

Grof unilazeć. 

Mislio sam, da ste si potražili supruga i nisam se 
prevario. 

Ljubojevićka. 

Kad je bila svršena četvorka, došla sam ovamo, da si 
izgalim srce, koje je prepuno zadovoljstva s toga krasnoga 
plesa. 

Ljubojević. 

Da, moja je žena sva sretna, jer već odavna ne bijaše! 
na plesu, pak se je dojimlje, kao posve nov čar, koga] 
kanda nikad ni uživala nije. 

Ljubojevićka. 

I nisam, dragi grofe! Takova šta može se samo u 
otmjenoj kući doživjet. Taj sjaj, to otmjeno družtvo, ah 
grofe, nemojte mi se rugati, ako kažem, da mi se u takovu 
družtvu čini kao da sam i sama velikašica! 

Ljubojević za se. 

Budala! (Grofu.) Moja žena ima veoma bujnu maštu. 
Ne zamjerite, gospodine grofe, ako ju kadšto predaleko 

zanese. — 

Grof smije se. 

Ne zaraieram ni malo, pače mi je drago, da je tetka 
naše drage Vande tako zadovoljna na našoj zabavi. 

Ljubojevićka. 

Da sretna i presretna! 

Grof. 

Nu sad moram biti iskren ter priznati, da sam ovamo 
došao, da pođjem u blagovalište ( pokazujuć na vrata protivne 
strane), jer sam prije vremena oslabio i ako- vas, mile 
naše rodjake, smijem takodjer čime ponudit, onda idemo 
zajedno. 

Ljubojević. 

Mala okrepa dobro će mi doći. 

Ljubojevićka. 

Ja ću moliti samci čašu limunade, jer mi se je kod 
plesa grlo posve osušilo. 

Grof pruži Ljubojevićki ruku. 

Izvolite dakle! (Odu.) 

Ljubojević. 

Bez nje nikud nikamo ! ( Ode za njima.) 

PRIZOR DESETI. 

CONTESSA NERINI za njom LJUBICA i BARUN BOJNIČKI. 


Contessa ulazeć doprati ju jedan gospodin do vratiju, ona se na 
kloni i reče. 

Hvala ! Ostat ću ovdje da se odmorim. (Gospodin 
nakloni se i ode. Contessa sjede na divan ; za njom ulaze barun i 
ljubica.) 

Barun vodeći Ljubicu izpod ruke. 

Da, vi ste božanstvena plesačica i znajte, da ste pro- 
glašena kraljicom današnjeg plesa. 


Glupost ! 


Contessa još neopažena za se. 
Ljubica u isti mah 


Vi pretjerujete, barune! 


Barun opaziv contessu nešto u neprilici. 
0 contesso vi tu? 


Odmaram se. 


Contessa. 


PRIZOR JEDANAESTI. 

PRIJAŠNJI i MILKOVIĆ. 

Milković naklonio se duboko pridje contessi, s narukvicom u ruci. 

Ne varam li se, .contesso, to sam na vašoj ruci opazio 

tu narukvicu, koju netom nadjoh. (Barun i Ljubica ponešto 
se udalje i tiho razgovaraju.) 

Contessa hladno. 

Hvala vam ! 

Milković veoma udvorno. 

Osobito mi godi, da bijah toli 3 retan. 

Contessa. 

Da ste moju narukvicu našli! Nije ni spomena 
vriedno ! 

Milković. 

Da nije vaša, zaista i ne bi spominjao. 

Contessa porugljivim smieškom. 

Zbilja? (Naglo ustane, kao da hoće da se otrese njegova 
udvaranja, pogleda prema strani gdje se razgovaraju barun , 
Ljubica.) Barune! ( Vanda se pojavi na vratima neopažena od 
prisutnih.) 

Barun trgne se 

Izvolite, contesso ! 

Contessa. 

Odpratite me u plesao nu ! 


Ovaj čas. (Ostavi Ljubicu i podje do contesse, nu u to opazi 

Vandu i stane.) 

PRIZOR DVANAESTI. 

PRIJAŠNJI i VANDA. 

Vanda opaziv barunovo kolebanje. 

Idite, barune, idite ! 

Barun u neprilici. 

Gospodična vaša sestrična izvinit će ! 

Contessa. 

Namah ću vratiti baruna! 


Vanda « nekom, ironijom. 

Bila bi to prevelika žrtva, contesso ! Mi dajemo 
barunu podpunu slobodu — moja sestrična ostaje pod 
mojom zaštitom. (Sjedne.) 

Barun grofici. 

To znači drugimi riečmi : mi te ovdje ne trebamo. 

Vanda. 

Oštroumlje vam je prirodjeno, dragi barune ! 

Barun smiešeći se nakloni se duboko i pruži contessi ruku i ode. 
Milković nakloni se takodjer gospodjam i ode za barunom. 

PRIZOR TRINAESTI. 

PRIJAŠNJI i LJUBOJEVIĆKA. 

Ljubojevićka čim udje pogleda na sve strane, a onda naglo Ljubici. 
A gdje je barun ? 

Ljubica smiešeći se. 

Odprhnuo je, Vanda mu je posudila krila. 

Ljubojevićka. 

Kakve su to ludorije ? Ljubice ! ti se valjda nisi usu- 
dila uvriediti baruna ? 

Vanda. 

Ne, strino, već bi se on bio usudio, da uvriedi nju, 
da ja nisam u boru došla. Ali ne govorimo o tom . . . ! 

Ljubojevićka. 

Ah! — Ako ste ga uvriedili, onda s Bogom liepi 
sanci o udaji za baruna ! 

Ljubica. 

Ali majko ! 

Vanda u čudu pogleda Ljubojevićku. 

To su zbilja sanci, draga strino, koji se nikad obi- 
stinit ne će ■ 

Ljubojevićka. 

A zašto ne ? Nije li moja Ljubica mlada i liepa, nije 
li kći višega činovnika, koji ne spada medju niže slojeve 
družtva? 

Ljubica. 

Majko ! 

Vanda. 

I liepa i dobra, predobra za ostarjela i zadužena 
baruna, koji uza sve to još i previše drži do časti i svoga 
staroga plemstva, a da bi ga okaljao, oženiv se s gradjankom. 


Ljubojevićka Ljubici. 

Dodji ovamo, da ti popravim cviet u kosi; malo ti 
se je poremetio. (Vodi ju do zrcala na drugom kraju pozornice 
i tobože popravlja cviet u kosi, nu pri tom joj šapće.) Ti samo 
nastoj da tu uvredu izpraviš i to čim prije. Ne slušaj 
nikoga do savjeta tvoje majke, ... u Vande je samo zavist, 
koja iz nje govori, ona ne bi rado, da bi i ti dospjela 
medju aristokraciju. 


Ljubica tiho. 

Ali majko, kako si nepravedna prama Vandi. Ona 
me tako voli, a sada je baš barun bio kriv. 


Ljubojevićka. 

Šuti i slušaj ! (Ode do Vande.) čovjek ima uviek nešto 
da popravlja na djevojkama. 


PRIZOR ČETRNAESTI. 

MIRKOVIĆ, GROFICA, LJUBICA, LJUBOJEVIĆKA i VANDA. 
Mirković. 

Ah gospodje su ipak tu ! 

Tomić: Ljubav i sjaj. 

Grofica. 

Rado se ovamo sklanjam, jer tko ne pleše, kao ja, 
za toga imade plesaona mnogo manje privlačivosti. 

Mirković podje do Ljubice. 

Još nam se je netko iznevjerio, čija se odsutnost 
veoma osjeća. ( Vanda i ljubojevićka sjede i razgovaraju zajedno, 
no Ljubojevićka često gleda na drugu stranu, gdje se ono dvoje 
nalazi ) 

Ljubica. 

Zar ste vi to opazili ? 

Mirković. 

To i još nešto . . . 

Ljubica tiše. 

A to bi bilo? 

Mirković. 

Da vas je barun napustio. 

Ljubica. 

Siromah barun dobio je od Vande „consilium abeundi." 
Mirković. 

Od grofice? 

Ljubica. 

Da od nje . . . 

Mirković. 

A vi ga žalite ? 

Ljubica smije se. 

Ja, da ga žalim? — nisam zaista na to ni pomislila. 
Ljubojevićka tiho Vandi. 

Hvala Bogu ! . . . ona se smije, to je dobar znak. 
Vanda tiho. 

Umirite se, strino ! . . . 

Mirković. 

Pa ipak ste se svu večer s njim zabavljali! 

Ljubica. 

Kad su drugi na me zaboravili. 

Mirković. 

Varate se . . . baš ovu večer ja sam mnogo na Vas mislio 
i težko patio s vaše nehajnosti napram meni. 

ljubica potreseno. 

Gospodine sudče ! 

Mirković. 

Nisam Vas ni časka pustio s oka, ali Vas je samo 
barun zanimao. S njime ste plesali prvu četvorku, a mene 
ste prezreli. 

Ljubica. 

Zaboravljate, da je majka tako odredila, jamačno za 
to, jer je stariji. 

Mirković. 

Recimo — jer je barun. 

Ljubica. 

Ala ste nepravedan ! 

Ljubojevićka 

Što ti tako tiho razgovaraš, Ljubice? 

Ljubica. 

Ništa, draga majko, mi se razgovaramo o današnjoj 
zabavi. 

Mirković. 

I ne ćemo da odveć glasnim razgovorom smetamo milo- 
stivim gospodjam. 

* 

Ljubojevićka potiho Vandi ■ 

Ja mu ne vjerujem baš ni rieči ! 

Vanda tiho 

Ne dirajte u nje, strino ! 

/ 

Mirković Ljubici, leoja šuteći preda se gleda. 

Što ste zamuknuli, gospodjice? 

Ljubica. 

Žao mi je, da se je tako dogodilo . . . 

Mirković. 

Doista Vam je žao? . . . 

Ljubica. 

Baš iskreno žao. 

Mirković. 

Dokažite mi to ! 

Ljubica. 

A kako da Vam to dokažem? 

Mirković. 

Obećajte mi, da ćete svagdje, koliko bude moguće, 
izbjegavati baruna. 

Ljubica šuteć gleda preda se. 

Ljubojevićka tiho Vandi. 

To nesretno šaputanje ! 

Vanda mahne rukom, u znak negodovanja i tiho govori Ljubojevićki. 

Mirković. 

Ja to ne tražim, da si baruna kao opasna takmaca 
uklonim s puta i time ugodim svojoj taštini, već vas uvje- 
ravam, da je ta želja nikla u dubini srca moga i da se 
za njom krije druga želja, koju sada još izreći ne mogu. 

Ljubica. 

Vi zahtievate mnogo, gospodine sudče! . . . Kako da 
vriedjam čovjeka, koji mi nije ništa na žao učinio ? 

Marković. 

U tom slučaju zahtievam mnogo, ili ništa. Molim, 
odgovorite mi dakle, hoćete li baruna meni za volju izbje- 
gavati ili ne? 


Ljubica čas pogleda neodlučno preda se, onda pogleda Mirkovića, 
koji ju molećim pogledom motri i glasno reče. 

Hoću! 

Mirković. 

Od srca?! 

Ljubica. 

Od srca! 

Mirković. 

Hvala, veoma me usrećite ! 


Ljubojevićka uzrujana Vandi. 

Oni govore o srcu, čuješ li ? ! 

Vanda smije se. 

Mirković. 

Ali sada još ruku na to! 

Ljubica pruži Mirkoviću ruku , koju on srdačno poljubi. 


Ljubojevićka, koja to opazi klikne. 

Ah ! 

Mirković i Ljubica skoče sa sjedala. 

Što ti je, majko? 

Vanda. 

Ništa ! majka se je malo prepala, pa je nehotice krik- 
nula. A zašto ti ovdje sjediš, zašto ne plešeš, Ljubice? 

Mirković. 

Odmarali smo se malo i razgovarali o koječem, a 
sada ćemo opet u plesaonu. Baš sviraju krasnu tramblanku. 
Molim I ( Pruži Ljubici ruku). 

Ljubica. 

Majčice, Vando ! hoćete 1’ skoro za nami 
Ljubojevi6ka. 

Ja ću odmah za tobom ! 

Vanda. 

A ja ću još časak ostati ovdje. (Ljubica i Mirković odu.) 

PRIZOR PETNAESTI. 

VANDA i LJUBOJEVIĆKA. 

Vanda. 

Što ste tako kriknuli, kao da vas je guja ujela? 
Ljubojevićka. 

Ujela, pravo veliš, i to baš za srce. 

Vanda. 

Ne razumijem vas! 

Ljubojevićka. 

Pomisli samo ! Kad smo se nas dvie razgovarale, svr- 
nula sam okom naravno kadkad i onamo, gdje je sjedila 
Ljubica, ali imala sam što i vidjeti . . . 

Vanda. 

No? 

Ljubojevićka. 

Kad sam kriknula, baš je Ljubica pružila Mirkoviću 
ruku, a on ju je poljubio ! 

Vanda. 

Poljubio ju je poštenjak, tetko ! 

Ljubojevićka. 

0 molim te, pa ti ne uvidjaš, da je to velika drzkost 
poljubiti ruku djevojci, za kojom se otimaju ljudi visoka 
družtvena položaja. A sada idemo odmah za njima, da se 
to više ne dogodi. 

Vanda. 

Ne bojte se, tetko, Mirković neće povriediti pri- 
stojnosti. 

Ljubojevićka. 

Vidim, da je kod tebe u velikoj milosti, ali ga ja 
ne ću pustiti s oka. (Ode naglo.) 

Vanda. 

Tvoji se sni ipak ne će oživotvoriti ! 

PRIZOR ŠESTN AESTI. 

VANDA, MILAN, OVIETIČKA i MILKOVIĆ. 

Milan dolazi s Cvietiikom, Milković ide za njima. 

Draga Vando ! evo naša vriedna pjesnikinja, gospodja 
Cvietićka i naš talentovani pjesnik Milković žele, da ih 
tebi predstavim. 

Vanda pridigne se malo sa svoga sjedala, nakloni se obojima, a 

oni njoj. 

Milan. 

Ja ih ostavljam u tvom družtvu. ( Ode u plesaonu.) 

PRIZOR SEDAMNAESTI. 

PRIJAŠNJI bez MILANA. 

Cvietićka hrli do Vande. 

Koli sam sretna, grofice, da mogu časak s vama govo- 
ri*- (Sjedne do nje na fotelj.) Oitavu večer već molim grofa, 
da me dovede k vama, ali to ne bijaše moguće: vi ste sve- 
udilj obkoljeni tako, da čovjek ne može do vas , . . 

Milković. 

Zbilja ne može ! 

Vanda vrlo rezervirano. 

To vam se samo čini. Ja sam kao neplesačica u 
družtvu starijih, ali je zato svakomu moguće, da mi se 
približi. 

Cvietićka. 

U toj nalogi ipak je malo težko dospjeti u vaše družtvo, 
za kojim sam sve ovo vrieme čeznula. 

Milković za se. 

A čitavu večer bježi za njezinim mužem. 

Cvietićka nastavlja. 

Zaista, grofice, u vas je neodoljiv čar . . . 

Vanda hladno. 

Suviše ste učtivi, gospodjo. 

Milković. 

I ja se smjerno pridružujem mnienju milostive gospodje, 
te opojen tim čarom, usudio bih se umoliti vas, gospodjo 
grofice, za osobitu milost. 

Vanda. 

Vi me, gospodine, po svoj prilici smatrate veoma 
uplivnom osobom? 

Milković. 

0 molim, grofice, ne bih se usudio uznemiriti vas 
molbom, ako bih takova što mislio. 


Što hoće taj ? 


Cvietićka za se. 


Milković. 


Što ja molim, stoji jedino do vaše volje i vaše dobrote. 


Vanda. 

Ja vas slušam, gospodine Milkoviću. 

Milković. 

Vi ćete mi oprostiti, grofice, ako vas upitam, da li su 
yam poznati pisci naše književnosti? 

Cvietićka naglo upada. 

Ali kako možete samo pitati! 

Vanda. 

Ja sam čitala i čitam šva djela prvaka naše knji- 
ževnosti. 

Milković. 

Onda ste sigurno čitali i moje pjesme. 

Cvietićka za se. 

Ta drzkost! 

Vanda smješljivo. 

Biti će, da su gospoda, koja su mi dobavljala knjige 
naših pisaca, slučajno na vas zaboravila. 

Cvietićka ironički. 

Veoma se čudim, jer na gospodina Milkovića ne može 
se tako lako zaboraviti. 

Milković. 

Kako to mislite, gospodjo ! 

Cvietićka. 

Mislim, da se vaša djela iztiču medju drugima, vi 
plivate uviek na površini. 

Milković ponešto uvriedjen. 

To nije u svakom slučaju komplimenat. 

Vanda. 

Predjimo na stvar, gospodine ! 

Milković biesnim pogledom na Cvietićku. 

Htio sam vas umoliti za milost, da mi blagostivo 
dozvolite, da vam u drugoj nakladi posvetim svoje pjesme. 

Cvietićka pakostno se smije i sakrije lice lepezom. 

Vanda. 

Oprostit ćete, gospodine, nu ja vaše prijazne ponude 
primiti ne mogu i to s razloga, jer se ne običajem izticati 
u javnosti. 

Milković. 

Ja sam upravo poražen s vašeg nemilostivog odgovora. 
Ovietićka ironicki. 

Ne imate li milosrdja, grofice, s našim ubogim pjesnikom ? 
Vanda ozbiljno. 

Uvjerena sam, da g. Milković ne treba moga sažaljenja. 
Milković. 

Ne, grofice, ja bi trebao samo . . . 


Ime. 


Cvietićka z a se. 


\ 

Milković. 

Vaše slavno ime, da njime ukrasim svoje djelo. 

Vanda. 

Najljepši ukras tomu djelu biti će Vaše ime, kao 
pisca _ prvaka! Ja se nikako ne mogu vašoj želji oda- 
zvati. .... , .. 

Milković. 

Onda ne ću dalje smetati. ( Duboko se nakloni i ode u ple- 
saonu.) 

Cvietićka. 

Ubogi Milković, unesrećiste ga, grofice, za čitav život. 

Vanda. 

Ne pretjerujte, gospodjo! 

Cvietićka. 

Ne pretjerujem, grofice, ali njegove pjesme neće doži- 
vjeti druge naklade, pošto mu uzkratiste, da se posluži 
vašim imenom. Milković nije loš čovjek, ali ima manu, 
da precjenjuje svoj rad, kog dakako nitko ne cieni toliko, 
koliko on sam. — Nije umjestno, da se sama hvalim, ali 
samo primjerice navadjam, da su tolike uvažene ličnosti moj 
pjesnički rad pohvalile u veliko i ja se zaista ne bi usudila 
vama posvetiti moje pjesme, koje ću prvi put izdati. 

Vanda. 

Vjerujem, gospodjo, i želim Vam što sjajniji uspjeh. 

Cvietićka za se. 

Razumijem. (Ustajui, glasno.) Već sam vas predugo uzne- 
mirivala, grofice ( nakloni se). 

Vanda. 

Vi ćete sigurno i dalje plesati. 

PRIZOR OSAMNAESTI. 

PRIJAŠNJI i dr. MILJENOVIĆ. 

Cvietićka trgne se za se 

On! da ostane na samo s njom! ( Odilazeć ) Ne! ... j 
Ja ih ne puštam s vida. 

Doktor, unilazei opazi Gvietičku, otvori joj vrata ; oboje se naklone. 

Ona ode. 

PRIZOR DEVETNAESTI 

PRIJAŠNJI bez CVIETIĆKE 

Doktor. 

Jest. ( Opazio Vandu , očito ugodno dirnut brzo i prijazno j 
joj se približi.) Vi, grofice, u tom družtvij ? 

Vanda, 

U družtvu prvaka naše književnosti. 

Doktor. 

Prvaka? 

Vanda. 

Tako mi se barem predstavi pisac Milković, a ta go- I 
spodja tvrdi, da njezina djela daleko nadkriljuju njegova 
djela. 

Doktor. 

Tu nije vriedno gubiti mnogo rieči. Taj tako zvani 
pisac Milković ima fiksu ideu, da spada medju najuvaženije 
književnike. 

Vanda. 

Donekle ludjak, dakle? 

Doktor. 

Da, ali neopasan, kakovih u družtvu svih slojeva 
nalazimo, i koji pate na tako zvanoj umišljenoj veličini. 

Vanda. 

A ta gospodja? 

Doktor. 

Ta spada u opasniju kategoriju. Prilično darovita, no 
ne zadovoljava se postepenim uzpinjanjem, već hoće, da 
po što po to preko noći postane velikom. Sredstva za postig- 
nuće svoga cilja dakako ne bira. 

Vanda. 

To sam si mislila. 

Doktor. 

Oprostite, grofice, da sam tako iskren, nu osjećam da 
sam dužan bio, da vam to kažem, pošto se ne mogoh dosta 
načuditi, da je grofica majka tu osobu pozvala u svoj salon. 

Vanda. 

Krivo ju obiediste, doktore . . . Odkuda njoj takova 
poznanstva? Ove ljude pozvao je moj suprug. 

Doktor. 

Je li moguće? 

Vanda. 

Da, nu manimo se toga razgovora. 

Doktor. 

Dobro da me sjetiste grofa. Ja sam vas baš radi njega 
potražio, pa malo da uz razgovor o tih ljudih ne zaboravih 
na svoju liečnićku dužnost. 

Vanda. 

Vi me potražiste radi mog supruga? 

Doktor. 

Da, grofice ! . . . Htio sam vas umoliti, da ga odvratite 
°d daljnjeg plesanja, jer bi mogao nastradati. 

Vanda. 

Jeste li na to upozorili njegove roditelje ? 

Doktor. 

Jesam, jer ne htjedoh, da vas prvu uznemirim. 

Vanda. 

Ja sam sve vidjela, te sam ga, kadgod je blizu mene 
bio, opomenula, ali uzalud ! 

Doktor. 

Grof da ne sluša vas, grofice? 

Vanda. 

Ne! 

Doktor. 

Ali, grofice, on vas slušati mora, ako mu je stalo do 
života. 

Vanda. 

Vidim, doktore, da moram biti iskrena s vami. Ako 
je njegovo zdravlje u opasnosti, a vi idite onamo i kažite 
onoj ženi, koju vidjeste netom od ovuda otići, da mu za- 
brani plesati i on će ju poslušati. 

Doktor sve vise uzrujan. 

Grofice, pa vi mi to kažete? (U iudu ju gleda.) 

Grofica uzrujana. 

Što me tako gledate, prijatelju? 

Doktor. 

Jer ne vjerujem, da ćujem vas, koja tako govori. ( Biva 
sve žešći.) Vi da morate tražiti, da vas u vašem pravu za- 
stupa takova žena? 

Vanda. 

Pa ipak je tako ! 

Doktor. 

A ja da ponizim vas pred njom? ... Ja, pa baš ja, koji 
duboko u srcu osjećam, da bi vi svome mužu morali biti 
r aj na zemlji, duša njegove duše, andjeo njegova života ! . . . 
Oh! 

Vanda duboko potresena za se. 

Bože, budi mi u pomoć ! 

Doktor nastavlja. 

Ah, nemam grofovske krune, da vam njome čelo 
uresim, ali je u meni srce, koje vas ljubi i obožava! — 
Ah grofice! 

Vanda, koja se je težkom mukom izpravila, drhćuii upade mu u rieč. 
Ne zaboravite, da stojite pred tuđjom ženom! 

Doktor poražen. 

I vi ljubite grofa?! 

Vanda. 

Da li ga ljubim, to samo ja znam. 

Doktor. 

Ne, vi ga ne ljubite! Vi ne možete ljubiti supruga, 
koji vas ponizuje, koji vas vara. 

Vanda velikom duševnom borbom. 

Ako to čini, njegova je volja, ali nije moja, da mu 
vraćam žao za sramotu. 

Doktor koji je Vandu nepomično gledao. 

Te hladne rieči ne sudaraju se s plamtećim vam okom . . . 
Vaša lica gore, ruke vam drhću i sve odaje potreseno vam 
srce! O kažite samo rieč utjehe meni, koji pogibam za vami ! 

Vanda naglo se trgne , te izpraviv se ponosito. 
Osviestite se, doktore I (pokaže prstom prema vratima od 
salona ) i vršite svoju liečnićku dužnost! 

PRIZOR DVADESETI. 

PRIJAŠNJI, CVIETIČKA i MILAN. 

Kod zadnjih rieči stupi unutra gdja. Cvietićka i Milan. 

Cvietićka prime Milana grčevito za ruku. 

Slušajte, grofe ! 

Milan. 

To bi bilo izpod moje časti! ( Hladno pristupi k Vandi 
i pruži joj ruku.) Izvolite, grofice ... na počinak ! 

Doktor veoma uzrujan pristupi Milanu. 

Gospodine grofe! 

Milan oholo mu upade u rieč. 

Laku noč g. doktore! 

Doktor šuteć se nakloni. Milan odvede Vandu. 

( Zastor naglo pada.) 


Konac I. čina. 




ČIN DRUGI. 

Elegantno uredjena soba za mužkarca ; Glavna vrata u sredini, 
s lieva i desna pobočna vrata, kraj desnih vrata prozor. 

PRIZOR PRVI. 

Gdja. OVIETIĆ i SLUGA na vratili. 

Sluga. 

Oprostite, milostiva gospodjo, meni je zabranjeno, da 
koga pustim gospodinu grofu, pošto mu je u noći bilo 
veoma pozlilo. 

Cvietićka. 

Tako? 

Sluga, 

m > — gospodja grofica je tek prije dva sata otišla, 
da malo prilegne. 

Cvietićka. 

To nisam znala . . . nu ja ne mislim smetati vašemu 
gospodinu (< vadi posjetnicu ), samo mu predajte ovu kartu, da 
zna, da sam bila tu. (Sluga uzme kartu i ode na desno u grofovu 
sobu.) .To bi ipak strašno bilo, da sada umre, kad mi je za 
rukom pošlo, da ga oduševim za svoje pjesme, koje bez 
njegove pomoći ne mogu ugledati svjetla. 

PRIZOR DRUGI. 

PRIJAŠNJI i BARUN BOJNIČKI. 

Barun unilazeć. 

nai ° h °’ V ' 8te Već tu! • • • Vidi se > 6i j e ga «e je srca 
J !še kosnula grofova bolest. 

Tomit: Ljubav i sjaj. 


4 

Cvietićka. 

Varate se zaista, ja nisam ni slutila, da je grof bo- 
lestan, dok nisam amo došla. 

Barun. 

A po što dodjoste onda ovamo u njegov stan? 

Cvietićka. 

Vi ste dosadni, barune ! ... Da me u ostalom nepra- 
vedno ne sumnjičite, reći ću vam sasma iskreno, da sam 
ovamo došla radi mojih pjesama, koje je grof uzeo pod 
svoju zaštitu. 

Barun ironiiki. 

Ab, ah u tom grmu dakle zec leži? Ha, ha, ha, 
ubogi Milane ! 

Cvietićka. 

A zašto ga žalite, ako smijem pitati? 

Barun. 

Jer vidim, da tim načinom ne će postići svrhu, za 
kojom toliko teži . . . 

Cvietićka. 

A ta bi bila? 

Barun. 

Da učini salon svojih roditelja stjecištem književne 
aristokracije i on da nad timi književnici (patosom i uzdig- 
nutim rukama ) vrši svoj protektorat. 

Cvietićka. 

A ja vam kažem, da će grof Milan postići taj cilj ! 

Barun ironiiki. 

Pozivajuć Milkovića i . . . 

Cvietićka. 

I mene, htjedoste reći. 

Barun znamenovno slegne rameni. 

Cvietićka na stranu. 

Bezobraznik ! Ne marim za to, kako sudite o Milkoviću, 
ali što se tiče moje osobe, mogu vas uvjeriti, da o mojoj 
darovitosti nije još nitko posumnjao, pače ljudi, koji se 
razumiju u pjesničtvo, čestitaju mi na velikom napredku. 

Barun. 

Medju te spada u prvom redu grof Milan, je li? 

Cvietićka. 

Sigurno ! 

Barun. 

Vi ste mlada i liepa žena, a kod tih grof Milan ne 
pita mnogo za talenat. 

Cvietićka. 

To je skrajna zloba, barune, nu vama budi prosto 
tako suditi. 

PRIZOR TREĆI. 

PRIJAŠNJI i dr. MILJENOVIĆ. 

Doktor unidje iz grofove sobe i nakloni se prisutnim. 

Molit ću vas, gospodjo i vas, barune, da čim kraće 
govorite sa bolestnikom. Meni u obće nije po volji, da 
U8 taje, ali on ne sluša. ( Prema Ovietićki.) Vaša posjetnica posve 
ga J e smela i zato vas ponovno molim, da ostanete čim 
kraće kod njega, jer je opasnost velika. 

Cvietićka podrugljivo. 

Vrlo je liepo, da se toliko brinete za njegovo zdravlje. 

♦ 

Doktor ozbiljno. 

Mislim, gospodjo, da sam uz obitelj ja kao liečmk 
prvi dužan, da se za nj brinem. 

Barun. 

Je li tko od obitelji kod njega? 

Doktor ne odgovori, već uzme svoj šešir, nalđoni se Cvietićki i rukuje 
se sa barunom. ' 

S Bogom, barune, molim, ne zaboravite moje opomene! 

Barun. 

Nastojat ću, da se grof Milan čim prije rieši svih 
dražestnih napasti. (Doktor ode.) 

PRIZOR ČETVRTI. 

PRIJAŠNJI bez dra. MILJENOVIĆA. 

Cvietićka. 

Vi ste, barune, upravo nesnosni. 

Barun. 

Zašto ? 

Cvietićka. 

Mislite li zbilja, da sam tako kratkovida, te ne vidim, 
da se vaše zadnje rieči mene tiču? 

Barun. 

Oprostite, nu i ja dobro vidim te opažam, da ste vi 
najnoviji ideal, koga grof Milan obožava; (sarkazmom) s toga 
mislim, da neće suvišno biti, ako bar u ovoj kući malo 
na vas pripazim. 

Cvietićka. 

Ako mislite, da u ovoj kući treba da pazite samo na 
me i na grofa, onda se veoma varate. Ima tu mnogo inte^ 
resantnijih stvari. 

Oho! Čini se, da je vaša pjesnička mašta opet zami- 
glila kakovu romantičnu sliku. 

Cvietićka. 

Sliku iz života, vrieme: sadašnjost. 


Drama dakle? 


Cvietićka. 


Da, obiteljska drama. 


A junaci te drame ! 


Cvietićka. 


Sastali se tek u predigri. 


Junak? 


Cvietićka. 


Zaljubljen do ludila. 

Barun. 

Do biesa, to je prastara pjesma ! Imena mi kažite. 
Cvietićka porugljivo. 

Tiho, tiho, barune, ne stojimo na neutralnom zemljištu. 


Cvietićka. 


Šta: da i 


Cvietićka, 


Mi smo u njezinoj kući. 

Ne i tisuć puta ne ! — ja sam ga ljubila, da, ali to 
je bilo, pa prošlo, jer vatra, koja se ne podpiruje, utrne . . . 

Barun. 

Ta vatra kod vas još tinja i da ju doktor danas samo 
malo podjari, vi biste napustili i samog grofa Milana, koji 
vam, kako vidim, služi samo za sredstvo vašim literarnim 
svrbam. 

Cvietićka. 

Pogodiste. 

Barun, 

Njegovim imenom kanite nakititi, a njegovim novcem 
platiti svoje i dobre i loše pjesme, a doktora ljubite i 
najvolila biste njega privinuti na svoje grudi, u kojih sada 
bukti plamen mržnje i ljubomora. 

Cvietićka. 

Kako vi to sve dobro znate, a ne čudite li se, da 
sam si kao predmet Ijubomornosti odabrala baš groficu 
Vandu. ( Prisiljeno se smije.) Ha, ha, ha! 

I 

Barun. 

Bilo kako mu drago, ja vam savjetujem, da o tom 
dalje ne govorite, jer biste mogli zlo proći, a k tomu je 
s vaše strane ljubav prama mužkarcu, koji za vas ne mari, 
baš smiešna stvar. 

Cvietićka. 

Ne rugajte se, barune, jer kako sam jučer opazila, i vi 
imate svoj faible. 

Barun. 

A taj se zove? 

Cvietićka. 

Ljubica. 

Barun. 

Ne tajim, to je krasna, divna djevojka, taj duh, taj 
stas, taj cbic, što ga ona imade, riedko se nalaze u žene 
u tih godinah ! 

Cvietićka. 

Ta vi ste izvan .sebe ! Tako oduševljena nisam vas 
još nikad vidjela! 

Barun. 

Hu, ja sam oduševljen, kad o njoj govorim! 

Cvietićka. 

A ona? — voli vaš grb — 

Barun. 

Vi govorite o njezinoj majci ? 

Cvietićka. 

I o djevojci. 

Barun. 

Pa dobro, ako je i djevojka sklona barunskoj kruni, 
sklona je i mojoj osobi. 

Cvietićka. 

Barunskoj kruni moguće, ali vama dragi barune — 
dvojim ha, ha, ha . . . 

Barun. 

A zašto, molim vas, jesam li ja kakova nakaza? 

Cvietićka. 

Vaša prosieda kosa, pa ponašanje stara blazirana rouea 
ne može da bude idealom sedamnaestgodišnjoj djevojci. 

Barun. 

Ha, kakav sam, da sam, evo moje ruke, kad bih htio, 
da bi ju dobio za ženu. 

Cvietićka. 

Vi biste kadri bili, da se s njom oženite? 


Barun. 

Da ima 200.000 imetka, mogo bih se odlučiti na 
taj korak. 

Cvietićka. 

Ala ste veledušni! To je baš toliko, koliko trebate, 
da platite svoje dugove, nije li tako? 

Barun. 

Po prilici. Ah vam valja promisliti, da je ona gra- 
djanskoga roda i da do sada ne ima u našoj obitelji pri- 
mjera mezaljanse. Žrtva, koju bi ja doprineo, bila bi dakle 
svakako velika. 

Cvietićka. 

Na sreću su baruni mnogo skuplja roba nego obični 
ljudi, a pošto Ljubica ne ima toliko novaca, to i vama ne 
prieti pogibelj mezaljanse. 

PRIZOR PETI. 

PRIJAŠNJI i LJUBICA. 

Ljubica na vratih 

Grof dakle nije ustao. 

Sluga. 

Upravo sada se gospodin grof odieva. 

Cvietićka barunu. 

Mi o vuku, a vuk na vratih. 

Barun tiho. 

. ite ’ molim vas - (Ljubici.) Koja sreća, da se tu tako 

iznenada sastađosmo ! 

Ljubica sauieščem. 

Samo da nije ubogi Milan bolestan ! Doktor je veoma 
zabrinut. 

Cvietićka. 

Mene je dao grof moliti, da ga čekam. Ne usudih se 
* mu protuslovim, nu čim ga pozdravim, namah ću otići. 

Barun Ljubici. 

Siromah Milan! — Jučer tako veseo, a danas . 

Ljubica. 

Božjom pomoću Milan će ozdraviti, a onda ćemo | 
opet ovdje svi veseli biti. 

Barun. 

Kao jučer, je li? Ne mogu zaboraviti, kako ste bili 
krasni na jučerašnjem plesu! Ne znam, da li je ljepše bi o 
ono cvieće, što ste ga nosili na opravi i u vašoj divnoj 
kosi, ili vaše lice, koje je gorilo od plamena sreće na tom 

prvom plesu. 

Cvietićka smije se. 

Ah barune, suviše ste poetični. 

Barun. 

Uz gospodičnu ja bih zaista postao pjesnikom. 

Cvietićka ujedjivo. 

Nu težko, da biste se uzpeli medju prvake naše knji- 
ževnosti. 

Barun. 

To ja i ne tražim, . . . zatim drugi gramze. Ja bih 
sretan bio, kad bi moje rieči i moje misli našle odziva 
u srcu gospodične Ljubice. 

Cvietićka za se. 

Stari lud jak! 

Ljubica. 

Zaista, barune, vi ste danas u velikoj ekstazi. 

PRIZOR ŠESTI- 
PRIJAŠNJI i MILAN. 

Milan stupi u sobu, veoma je blied i kao umoran. 

Oprostite, što sam vas pustio tako dugo čekati, nu 
doktor mi je naložio, da se čim polaglje obučem . . . Jedva 


59 


mi je dopustio, da ustanem, . . . morao sam se skoro sva- 
diti s njime. 

Cvietićka, koja mu je odmah u susret došla, čim je stupio u sobu, 
hinjenim saučešćem. 

Dragi grofe, vi niste nikako smjeli ustati ! . . . Da sam 
samo slutila, kako ste bolestni, ja ne bi bila nikako ovamo 
došla. 

Barun. 

Ja sam se samo navratio, da saznam, da li vam je 
bolje. 

Ljubica. 

I ja dragi Milane. 

Milan. 

Hvala vam svima, meni je bolje, ali noćas sam i sdm 
vidio, da neima šale ! (Barunu.) Tko vam je kazao, da sam 
ja bolestan. 

Barun. 

Vaš sobar, koga je grofica poslala, da ubaviesti go- 
spodina strica. 

Milan Ljubici. 

Vanda vam je dakle poručila! 

Ljubica. 

Da, i meni je veoma milo, da vam je bolje, a sada 
idem namah da to otcu javim. Majka će još prije ručka 
ovamo doći. 

Barun ljubiti. 

Smijem li Vas pratiti! 

Ljubica. 

Biti će mi drago, gospodine barune! 

Cvietićka. 

Vi zaboravljate na vašu dužnost napram bolestniku, 
barune. Obećali ste doktoru, da ćete paziti, da čim prije 
odem. 

Barun. 

Ja ću se namah vratiti ; ne bojte se, da ću vas pustiti 
s vida. ( Klanja se duboko Cvietićki, a rukuje se sa Milanom.) 
Do vidjenja! 

Ljubica. 

Do vidjenja. (Odu.) 


PRIZOR SEDMI 

CVIETIĆKA i MILAN. 

Milan pruži Cvietićki obje ruke. 

A sad ćemo se nas dvoje po volji razgovarati. 

Cvietićka. 

Ali samo u kratko ! Doktor mi je svečano naložio, 
da čim prije odem. 

Milan. 

Ah! taj doktor! 

Cvietićka. 

Vrlo je solidan. Ni jučerašnji poraz nije ga smeo, da 
najsdušnije vrši svoju liečničku dužnost. 


Kakav poraz? 


Cvietićka. 


Zaboraviste li, grofe, u kakovoj smo ib situaciji jučer 


Milan hladno. 

Pa što vi iz toga izvadjate? 


61 


Cvietićka. 

Ugodan intermezzo za ženu, koja ne ljubi svoga muža. 

Milan. 

Ali ne ljubi ni drugoga. 


Mislite ? 


Cvietićka. 

Milan. 


Uvjeren sam. Jer da je moja žena uz svoju ljepotu 
imala samo malo privlačive sile, da se je ma itko na svietu 
ozbiljno u nju zaljubio, ona bi i meni bila mnogo zani- 
mivija, ali takav hladni pasivni stvor ne može ugrijati 
čovjeka moga temperamenta. 


Cvietićka. 

Možda se ipak varate ! 


Milan. 

Ne varam se, što se nje tiče ; — uvjeren sam, da ne 
može ljubiti, a onaj, koga vi mislite, ne će se usuditi. 


Cvietićka. 

Govorite baš tako, kao da vam je na pameti ona 
Schillerova : 

„Mojoj ženi — grof Savern reče — 

Napastnik, znam, približit se ne će . . .“ 

% 

Milan primiv ju nježno za ruku prieti joj prstom. 

Pazite, da vas ne stigne kob lovca, koji je htio Fri- 
dolina razstaviti sa životom. 


Cvietićka. 

Ne bojim se, grofe, taj je Fridolin bio drugoga kova. 

Što ova liepa mala glavica zamisli, to joj nitko ne 
izbije iz nje, ali tu je na krivu putu. 


Cvietićka. 


Moguće. 


Sada namah da vas kaznim za vašu tvrdokornost. 
( Naglo joj poljubi ruku.) 

Cvietićka tobož uplašena. 

Ne, dragi grofe, ta vi morate danas sasma mirni biti ! . . 
Svaka suvišna kretnja mogla bi vam naškoditi. 


Milan. 

Ah, uviek me sjećate moje nevolje! Ali kad se već 
ni vaše ruke dotaknuti ne smijem, onda ću bar da govorim 
s vami. Baš sam se sada sjetio, kako ste brzo i krasno 
preveli one Schillerove stihove. 


Ovietićka. 

To je malenkost, to bi žalostno bilo, kad ne bi ni 
toliko umjela. 

Milan. 

Ali ona vaša pjesma je prekrasna : ( Citira jednu kiticu 
iz ljubavne pjesme.) 

„Kao višnji, koj ju stvori, 

Moja ljubav vjećita je, 

Sa mnom ustat će iz groba, 

Da do vieka živi, traje!" 


Cvietićka. 

Zar ne, da je liepa? a ona prispodoba s ružom, — 
ne svidja li vam se? (Citira.) 

Vidio sam ju, liepa biše, 
Ljepša ruže rumene, 
Razpupane poslije kiše, 
Sred livade zelene ! 


I te kako ! 


Ovietićka. 


I pjesma „mojoj zviezdi?" 

Milan. 

Ta je upravo divna! 

Cvietićka ponosno. 

Sve su liepe, sve, grofe, i ja tim djelom moram da 
proslavim svoje ime! 

Milan. 

A gdje bi vi preslabi bili, da si uklonite trnje s puta 
do slave, tu ću vam ga utrti ja, pa stajalo me pol života 
moga ! 

Cvietićka. 

Hvala, dragi grofe, ta ja se samo u vašu pomoć 
uzdajem ! 

Milan. 

Te će pjesme odmah pod tisak. Kako bi samo uredio, 
da to čim prije bude; molim vas, savjetujte mi! 

Cvietićka očito ugodno dirnuta. 

Dragi grofe, pa vi se još i sada, tako bolestni, starate 
za to moje djelo ? Ah kako je to liepo i plemenito od vas. 
Po tom se vidi, da ste pravi prijatelj književnika, ali 
tomu ima vremena, kad ozdravite. 


Nipošto ! jer vidite, i to me uzrujava ; moram da se 
ri eŠim te ugodne brige. 


64 


Cvietićka. 

Kad je tako, onda se dakako ne smijem protiviti. 

Milan. 

Dakle ? 

Cvietićka. 

Izlaziti ne smijete, možda koja rieč od vaše ruke na- 
kladniku . . . ? 

Milan. 

Hvala vam na savjetu, liepa gospodjo ! Sada ćemo se 
samo još malo razgovarati, dok smo sami ; ( opet ju primi za 
ruku) pa onda idem, da napišem ono njekoliko rieći. 

Cvietićka izvine ruku. 

Ne, grofe, sada ću se već ozbiljno protiviti Vašoj 
ljubežljivosti ! Ili ćete namah napisati list, (tobože brižno) to 
jest, ako vam to ne škodi, ili ću ja namah otići ! Naš se 
je razgovor već suviše otegnuo, a bude li vam škodio, to 

će vaši svim pravom žaliti na me. 

> 

Milan. 

Do biesa i ta bolest, ako to još dugo potraje, morati 
ću u samostan. 

Cvietićka. 

Ha! Ha! To bi vam liepo pristajalo. 

Milan Cvietićki prstom prieti. 

Kunem vam se, da ću se osvetit za pokoru, koju mi . 
sada nalažete! 

Cvietićka. 

Ja se pokoravam, dragi grofe, vama pako biti će j 
osveta tim sladja, čim je pokora veća, (šaljivo koketno ) a 
sada vas milostivo odpuštam. 

Milan. 

Dok ja pišem, vi ćete sami ostati? 

Cvietićka, 

Ne brinite se, grofe, barun će namah osvanuti, ta vi 
znate, da je obrekao, da će se vratiti. 

Milan. 

U ostalom ja ću skoro svršiti. Izvinite dakle i svrnite 
koji čas vaš čarobni pogled onamo, kuda će otići vaš naj- 
noviji obožavatelj. 

Cvietićka prieti mu koketno prstom. 

Grofe! grofe! (Grof se Ijubezno nakloni i ode.) 

PRIZOR OSMI. 

CVIETIĆKA, zatim gdja. LJUBOJEVIĆ. 

Cvietićka. 

Uh, dosadnih li prizora! . . . Da sam samo već svršila 
taj križni put do te pjesničke slave ! 

Ljubojevićka naglo unidje i pokloni se. 

Ah, vi ste tu, gospodjo, a moja kći, gdje je ona? 

Cvietićka odvrati poklon. 

Gospodična bila je tu, nu malo prije je otišla, da 
gospodina supruga obaviesti o stanju zdravlja grofa Milana. 

Ljubojevićka. 

Da zbilja, a kako je ubogom grofu ? 

Cvietićka. 

Hvala Bogu, bolje! 

lomić: Ljubav i sjaj. 

Ljubojevićka. 

Nije li ustao? 

Cvietićka. 

0 da, ustao je i razgovaro se s nama; sada piše list, 
na koji ja čekam . . . Odmah će doći. 

Ljubojevićka. 

Ne bi li ja malo k njemu otići mogla? Znate, kao 
rodjakinji, to mi je dopušteno. 

Cvietićka naglo. 

Nemojte, gospođjo! nije dobro, da mu smetate; on 
ne smije govoriti i pisati zajedno. 

Ljubojevićka. 

Predugo mi je čekati; imam kod kuće važna posla. 
Cvietićka. 

Valjda ne ćete prije otići, dok se ne vrati gospodična 
kćerka sa barunom. 


Ljubojevićka ugodno iznenadjena. 

Sa barunom? 

Cvietićka. 

Da, on ju je odpratio do gospodina supruga, a onda 
će se po svoj prilici zajedno vratiti. 

. Ljubojevićka. 

Mislite ? 

Cvietićka. 

Nema dvojbe. 

Ljubojevićka. 

Onda ću čekati, dok oni dodju. 

Cvietićka za se. 

To sam znala. (Glasno.) Gospodična Ljubica začarala 
je baruna. 

Ljubojevićka. 

Sbilja? 

Cvietićka. 

Ta on gotovo luduje za njom. 

Ljubojevićka povjerljivo. 

Da vam iskreno kažem, i ja sam nješto opazila. 
Cvietićka. 

Pst, evo grofa ! 

PRIZOR DEVETI. 

PRIJAŠNJI i MILAN. 

Milan unilazeć ima list u ruci. 

Evo, milostiva gospođjo . . . (Ljubojevićki.) O, draga 
tetko, vi ste tu? 

Ljubojevićka. 

Vrlo mi je drago, da vidim, da nije tako zlo, kao 
što smo mislili. 

Milan. 

Kako vidite, nije. ( Coietićki , pružajui list.) To je u kratko 
sve, što trebate za dotičnu stvar. 

Cvietićka uzme list. 

Liepa hvala, grofe, Vi ste zbilja suviše dobri. (Ustane.) 
PRIZOR DESETI. 

PRIJAŠNJI. BARUN BOJNIČKI i LJUBICA. 

Naglo unidju. 

Ljubica. 

Evo nas! 

Barun pogledav Milana i Cmeticku. 

I, kako vidim, baš u horu. 

Ljubica. 

O majčice, i ti si došla! 

Ljubojevićka. 

Gospodja Cvietićka mi reče, da si otišla sa barunom, 
pa da ćete se po svoj prilici zajedno vratiti. 

Ljubica. 

Susreli smo grofa i doktora, koji su me vratili, da 
budem kod Milana, dok oni dodju 

Barun Ljubojevićki. 

Oprostite, . . . nisam vas u prvi mah ni opazio, milo- 
stiva gospodjo! 

Ljubojevićka prieti barunu prstom. 

Čula sam, barune, da ste Ljubicu pratili. 


Pod mojim je okriljem gospodična posve sigurna. 
Cvietićka upade mu u rieč. 

Kao golubica pod krilom jastreba. (Govori dalje tiho s 
grofom.) 

Ljubojevićka. 

Gospodja se samo šali, gospodine barune! 

Barun prisilnim smiehom. 

Ta ja to znam, a što se nas tiče, milostiva gospodjo, 
nadam se, da ste zadovoljni sa mnom. 

Ljubojevićka. 

Dapače, veoma zadovoljna ! 


Barun joj se duboko nakloni. 

Ljubica. 

A vidiš li, majko, što sam ja putem dobila od baruna? 
(Pokaže fotografiju u posve malom obliku.) 

Ljubojevićka uzme sliku, svi gledaju. 

Ah! ala ste krasno pogodieni! 

Milan ironički. 

To je divan fotograf! 

Cvietićka. 

On umije svojimi slikami smanjivati godine krstnog 
lista bar za desetak godišta. 

Ljubica. 

Ja nalazim, da je barun posve kao u naravi. 
Ljubojevićka g patosom. 

Bez dvojbe ! Nu da umijemo bolje suditi, zašto da ne 
sjednemo? 

Ljubica najcđnoč uplašena. 

Ne za Boga! Ja sam skoro zaboravila, da su mi grof 
i doktor strogo naložili, da sve grofove posjete (zapne) . ■ . 

Barun. 

Otjerajte! — tako su kazali. 

Ljubica. 

Ah, to ne će biti nuždno. 

Cvietićka. 

I ne će! Samo vaš dolazak zadržao me je duže. 
Ljubojevićka. 


Ajdemo dakle svi ! 

Milan. 

Do mene i {pokazuje na Ljubicu) moga dragoga tamničara. ; 

Barun. 

Da mi dadu takova tamničara, ja bi se namah s vami 
mienjao. Milostive gospodje dopustit će, da ih pratim. 

Ljubojevićka. 

Drage volje! 

Cvietićka. 

Mjesto Julije: „Vesele žene Windsorske“. 

Milan. 

Ha! Ha! Ha! Ubogi Falstaffe ! 

Barun. 

Za tvoj rug ipak sam osvećen, jer znam, da mi sada 
zavidjaš čak i ulogu Falstaffa. S Bogom! ( Rukuje se sa 
Ljubicom .) 

Milan. 

Pravo veliš. — S Bogom! 

Ljubojevićka. 

S Bogom ! (Ode a barun za njom.) 

Cvietićka odilazeć. 

Do vidjenja grofe! 

Milan. 

Do vidjenja ! (Buku, je se sa Cvietićkom ; Ljubica se klanja.) 

PRIZOR JEDANAESTI. 

MILAN i LJUBICA. 

Milan. 

Oho, mala moja rodjakinjo, kao da smo zaljubljeni? 

U koga ? 


Ljubica. 

Milan. 


Čini se, u baruna, ha! ha! ha! 


Ljubica. 

Zaljubljena, ja, u baruna, baš smiešno! On je ljubezau, 
zabavan čovjek, to je sve. 

Milan pogledao Ljubici oštro u oči. 

A kako stoje akcije vašega srca s gospodinom sudcem? 
Rek bi, da su uz barunovu ljubežljivost ipak ponješto pale, 
nije li tako? 

Ljubica u velikoj zabuni. 

Ala ste zloban, Milane ! — Zašto mi [to sada spo- 
minjete? — Akcije moga srca posve su u redu! 

Milan. 

Ha, ha, ha! Blažena nevinost! ... A kako vam se 
lice žari ! 

Ljubica upadne. 

Ako se moje žari, onda vaše sve više bliedi, i ja vam 
u ime vašega otca zapoviedam, da odmah podjete u vašu 
sobu, i da tamo odpočinete ! 

Milan. 

A ako ne posluhnem? 

Ljubica. 

Onda ću pozvati Vandu. 

Milan. 

Do biesa, vi biste kadri bili to učiniti ? 


Hoću! 


Ljubica. 

Milan. 

Ne ćete ! jer i sam osjećam, da mi je potreban mir, 
a već sam dosta čuo i vidio. ( Milanu glas od slabine ponešto 
drhče.) S Bogom mala! . . vidim, da vam je srdašce malo uz- 
burkano, a sada razmišljajte o barunu i — o — sudcu. 
(Ode.) 

PRIZOR DVANAESTI. 

LJUBICA, zatim MIRKOVIĆ. 

Ljubica veoma uzrujana, skoro plačuć. 

To je već suviše, što mi taj zlobni čovjek sve ne reče! 
Ub ! taj nesretni barun. Ali zašto? što mi je skrivio? — 
ništa. — ( Zamišljena .) A što je ono majka rekla? — Ah, 
da — je toli liepo biti otmenom gospođjom. 

Mirković unilazeć, sluga mu otvara vrata ; lice mu je ozbiljno. 
Suteć nakloni se Ljubici. 

Ljubica nehotice uzrujana. 

Gospodine sudče! — 

Mirković. 

Nisam smio doći, pošto ste sami. Je li? Nu molim, 
oprostite! . . Ja moram na samu s vama govoriti. 

Ljubica. 

Sa mnom, na samu . . . gospodine sudče ? . . . 

Mirković. 

Slušajte me, molim vas, bit ću koliko moguće kratak ! 

Ljubica. 

Ja vas slušam, gospodine ! 

Mirković. 

Predobro vam je poznato, da već dugo nisam ravno- 
dušan napram vašoj osobi; dugo već želim, da vam se 


izjavim, nu kadgod sam htio da to učinim, — u svakoj 
prilici bila mi je vaša gospodja majka na putu. 

Ljubica u neprilici. 

Gospodine sudče! 

Mirković. 

Tako jest, gospodično! . . . Nu priedjimo na stvar! 
Jučer tek umolio sam vas, da se meni za volju kanite 
baruna i vi ste mi to svečano obećali. 

Ljubica. 

Pa ja sam održala svoje obećanje. 

Mirković. 

Vi ste dakle smatrali, da je dovoljno, ako se jedan 
sat, što li, kanite toga čovjeka, a danas vas je on već pratio. 
( Opazi barunovu fotografiju, koja leži u couverti kraj Ljubičina 
šešira.) Šta je to ? 

Ljubica. 

To je barunova slika, koju mi je danas poklonio. 

Mirković. 

Vi ju primiste, gospodično! 

Ljubića. 

Mislim, da to nije čin, radi koga bi me tko osu- 
djivati smio. 

Mirković. 

Ja ne imam ni prava na to, ali ga želim steći i zato 
sam ovamo došao, kad sam vidio, da se družtvo razilazi, 
i hoću da se s vami ozbiljno o tom porazgovorim. Ja nisam 
mladić, već zreo čovjek; ne tražim ljubakanja, već ljubavi, 
koja bi me dovela do sretna braka Vi vidite iz toga, da 
su moje namjere ozbiljne, iskrene, pa zato ne mogu da 
budem nuzljub barunov. 

Ljutica uzrujana. 

Gospodine sudče ! Kako to sudite o meni? 

Mirković. 

Držim vas neizkusnom mladom djevojkom; jer da 
inače o vama sudim, ne bih tu pred vami stajao. 

Ljutica. 

A1 vi me vriedjate, kako me još nitko u životu 
vriedjao nije. 

Moj je položaj takav, da zahtieva najveću ozbiljnost; 
zato vas molim, da mi oprostite, ako ne važem svaku 
rieč i da mi dozvolite, da vam po duši iskreno i otvoreno 

govorim. 

6 Ljutica. 

Recite, što želite od mene ? . . . 


Mirković. 

Želim, da mi budete ženom, jer vas iskreno i odano 
ljubim. 

Ljutica vedrija u smetnji- 
Gospodine sudče ! 

Mirković. 

Želim nadalje, da sami vratite sliku barunu, da mu 
se tako njegovo stanovište razjasni. 

Mirković stupi korak natrag. 

Ljutica ponikne glavom i šuti. 


Vi šutite? 


Mirković. 

Ljutica. 


Morate i sami uvidjeti, kako bi težko izvršila, što od 
mene zabtievate, i da vratim sliku, koju sam netom primila. 

Mirković. 

Vi ste ju primili kao slobodna djevojka, a sada biste 
ju vratila kao . . . 

Ljutica naglo mu upade u rieč. 

Ne gospodine, to ne mogu učiniti. 

Mirković veoma uzrujan. 

To li je vaša posljednja rieč? . . . Promislite dobro! 

Ljutica očito se bori, pogleda na Mirkovića, hoće da podje do njega 
i opet stane. 

Ne, ne mogu to učiniti! 

Mirković jedan čas se bori, nu onda s velikim mirom. 

Hvala vam na iskrenosti ; kao pobiedjen za uviek se 
razstajem s vami, a, vjerujte, time i sa srećom života svoga. 
S Bogom! (Hoće da ode.) 

Ljutica. 

Ne! Ne odlazite! O Bože, dobri Bože, što se u meni 
zbiva ? 

Mirković. 

Ne tražim samilosti od vas ; komu je srce sklono, tomu 
pružite ruku. 

Ljutica. 

Srce? . . . ako srce pitam, onda sigurno ne ću oda- 
brati baruna. 

Mirković. 

Dakle pitajte pamet . . . 

Ljutica. 

Ah! tu ludu pamet, ona mi je koješta šaputala, što 
sada srce odbija. 

Mirković za se. 

Bože, te dražesti ! (Glasno). A vi slušajte srce ! 

Ljubica. 

I hoću. (Približi mu se i potiše govori ) I vratlt ću : 
barunu fotografiju. 

Mirković srdačno ju primi za obje ruke. 

Zbilja, i ne ćete žaliti za njim. 

Ljubica. 

Ne ću: o tom sam sad podpuno osvjedočena. Da ste 
vi otišli, ja bih uz svu svoju veselu ćud plakala, a kad 
pomislim na baruna, kao da ga nikad ni vidjela nisam. 

Mirković razširi ruke. 

Ljubice, milovauje moje ! . . . 

Ljubica poleti mu u naručaj. 

Mili, dragi moj ! (Ljubica se polagano vine iz njegova na- 
ručaja.) 

Mirković joj poljubi obje ruke; uto unidje Vanda. 

PRIZOR TRINAESTI. 

PRIJAŠNJI i VANDA. 

Ljubica, čim Vanda unidje, poleti joj u susret, te ju srdačno ogrli. 
Vanda, draga moja Vanda! 

Vanda i Mirković niemo se pozdrave. 

Vanda. 

Je li momu suprugu tako dobro, da si ti tako vesela? 
(Ujedno pruži ruku sudcu, koji joj se naklonio.) 

Ljubica u smetnji. 

Ne — da — mislim, da — je tvomu suprugu 
mnogo bolje, pošto se je s nami svimi šalio. 

Vanda. 

Šta, Milan je izilazio iz svoje sobe ? 

Mirković. 

To zaista nije morao učiniti. 

Ljubica. 

Ah, kad je ovamo navalila sva gomila posjetnikA. 
(Vandi važno.) Nu kad je tvoj tast mene ovamo naredio, 
ja sam se ljudski poslužila svojim pravom te ih sve naj- 
ljepšim načinom odpravila, a na koncu otjerala sam i tvoga 
supruga u njegovu sobu ! 

Vanda. 

Kado bi znala, kako ti jć to za rukom pošlo? 

Ljubica. 

Mi smo se najprije malo poriečkali, na to sam se ja 
razsrdila, pa sam mu zaprietila, (smije se) da ću tebe zvati. 

Vanda. 

Pa je na to otišao u svoju sobu? 

Ljubica. 

Ah ne bi rekla, da je od straha pred tobom pobjegao. 
Vanda. 

To i sama znam. 

Ljubica. 

Već je priznao, da je nešto slab. 

Vanda. 

Oudo je, da poslije onakove noći osjeća volje i jakosti, 
da se u družtvu kreće. 

Mirković. 

Mladost grofova prebrodit će mnogi greben. 

PRIZOR ČETRNAESTI 

PRIJAŠNJI i GROF DELINIĆ. 

Grof unilazeć. 

O, kako vidim, naša mala Samaritanka nije sama . . . 
I ti si već ustala, Vando? 

Vanda, 

Jesam, dragi otče . . . Oemu ležati, kad mi pre- 
velika uzrujanost ne da spavati. 

Grof. 

Vjerujem, moje diete, . . . tako je baš i meni bilo. 
(. Mirkoviiu .) Liepo je, gospodine sudče, da ste nas i vi 
posjetili. 

Mirković se nakloni i gospoda govore na jednoj strani tiho dalje, 
dočim Ljubica odvede Vandu na protivnu stranu pozornice. 

Vanda. 

Šta ti je, Ljubice? 

Ljubica. 

Ah da znaš, Vando, što se je dogodilo! 


Vanda. 

Nu, da čujemo. 

Ljubica. 

Mirković je zaprosio moju ruku. 


U istinu? 
U istinu ! 


Vanda veselo. 
Ljubica. 


A ti? 


Vanda. 

Ljubica. 

Ja sam prihvatila njegovu ponudu — ali Vando! 
Nisam mogla drugačije, . . . nije mi srce dalo. 

Vanda. 

Kako mi je drago, mila moja Ljubice! . . . pošten je 
to čovjek 

Ljubica. 

Da pošten, plemenit, — ah sve, što mi srce traži, 
samo . . . 

Vanda. 

Samo ? 

Ljubica. 

Strah me je majke, . . . što će ona reći, koja nepre- 
stano sanja o partiji u višem plemstvu? 

Vanda. 

Budi jaka, Ljubice, i sliedi glas srca svoga. Nijedan 
velikaš ne nosi blaženstvo u svom grbu ... To je samo 
vanjski sjaj, a kolike je sreće pokopano pod ruševinami 
umišljene veličine. 

Ljubica žestoko zagrli Vandu. 

Vando, draga moja Vando, kao da mi te rieči iz srca 
vadiš. Od sada slušati ću samo glas ljubavi i ništa drugo ! 

Grof. 

Naše gospodje kao da se izpoviedaju. 

Ljubica Vandi, položio prst na usta. 

Pst ! . . . za sada neka tajna ostane medju nama. 

Vanda. 

Gospoda će oprostiti . . . nešto predugo potrajao je 
naš tajni razgovor. 

Mirkovio. 

Ženske tajne po svoj prilici, koje iziskuju diskreciju. 


Pogodiste ! 


Ljubica veselo. 


Draga Vando, pogledaj malo, što Milan radi ! . . . Ako 
je budan, imao bi za nj liek. 

Vanda podje do vrata Milanove sobe i prisluškuje. 

Sve je tiho, čini se, da spava, bi li ga probudili ? 

Grof. 

Nipošto! . . . Mir mu je najviše potreban, veli doktor. 

PRIZOR PETNAESTI. 

PRIJAŠNJI i BARUN BOJNIČKI. 

Barun grofu unilazei. 

Nisam li te brzo dostigao? 


Jesi zaista. 


Barun Vandi, doiim se je svima poklonio bio. 

Drago mi je, grofice, da je noćas sve tako sretno 
prošlo ! ... Ja sam već prije bio ovdje, da upitam za : 
grofovo zdravlje. 

Vanda. 

Hvala vam. 

Barun. 

A pošto sam vidio, da se je grof vraćao, pomislio 
sam umab, da će (pokazujuć na Ljubicu) ova krasna stiaža 

postati suvišnom i da će trebati koga, da ju odprati. ( Opazio 
svoju sliku na stolu Ljubici.) Gle moje slike ! . . . Gospodično, 
dopustit ćete, da vam ju ponesem do kuće ili do vašeg 
albuma. 

Ljubica. 

Hvala, nu odredila sam joj mnogo častnije mjesto. 

Barun ugodno dirnut. 

Tako? ... A smijem li pitat gdje? 

Ljubica. 

Poslati ću ju u ilustrovani list „Svemir", da ju tamo 
ovjekovječe. 

Grof. 

Gle ti naše Ljubice! 

Barun razdragan. 

Ja priznajem vašu dobrotu, nu moram ipak dodati, 
da nisam nikakvi velikan, koji bi zaslužio takovo odli- 
kovanje. 

Ljubica 

A slavni vaši pradjedovi ? . . . Nisu li oni zaslužili, da 
bude zadnji njihov potomak čašćen poput velikih muževa. 


Barun oholo. 

Da, što se toga tiče, malo mi ima premaca u našoj 
domovini. 

Grof smiešeii se. 

Slavan velikaš doduše, ali najslavniji udvarač. 


Barun smije se. 

Ha, ha, ha! Vi baš zlo o meni sudite! (Ljubici.) U 
ostalom, mi ćemo o tom iduć kući dalje razpravljati, a sliku 
ću svakako sobom ponieti. 

Tomić : Ljubav i 9jaj. 

Ljubica. 

Kako vas je volja, barune. (U to je Ljubica već obukla 
kabanicu i metnula šešir, pri čem joj Mirković pomaže. Om potiho 
razgovaraju .) 

Barun. 

Dakle vi ste obučeni. Vaš najpokorniji sluga čeka, 
da vas odprati. 

Ljubica. 

Ah ne, ne, barune! Molim, ostanite samo u tom 
družtvu, koje vam je svakako ugodnije od moga. (Šaljivo.) 
Ja se danas povjeravam pratnji (pogledao Mirkovića) najstro- 
žega sudca. 

Mirković. 

A ja to povjerenje primam s najvećim oduševljenjem ! 
(Nakloni se svima i podje prama vratima, da ih otvori Ljubici, 
koja srdačno poljubi Vandu.) 

Ljubica. 

S Bogom dakle ! (Grofu i barunu vrayoljasto se nakloni 
i ode sa Mirkovićem.) 

PRIZOR ŠE8TNAESTI. 

PRIJAŠNJI bez LJUBICE i MIRKOVIĆA. 

Barun. 

Grofice ! 

Vanda. 

Vi želite. 

Barun. 

Čini mi se, da se ovo dvoje dobro razumije. 

Vanda toibož u čudu. 

Mislite ! 

Barun. 

Po svom izkustvu, rekao bi, da se ne varam ; oni 
šapću medju sobom, idu zajedno kući bez svjedoka . . . 1 

Grof za se. 

Aba, to peče. 

* 

Barun nastavlja. 

A onaj poljubac, koji ste vi dobili od gospodjice Lju- 
bice, bio je tako srdačan, da bi se mogao kladiti, da je 
išao na adresu našega sudca. 

Grof. 

Iz tebe, moj prijatelju, govori puka zavist. 

Barun. 

To baš ne ! ali djevojka je Jiepa, vesele ćudi, žalim 
za ugodnom zabavom. 

Vanda. 

Budućnost će vam pokazati, da nije stvorena samo 
za zabavu, već da je kadra svojimi vrlinami koga i usrećiti 
i sama sretna biti. 

Barun. 

Vi sve preozbiljno shvaćate, grofice! 

Vanda. 

Pst ! (Ustane i podje prema vratima Milanove sobe.) čini mi 
se, kao da sam čula žamor u Milanovoj sobi. (Otvori pola- 
gano vrata, pogleda unutra te ih opet zatvori.) Prevarila sam se, 
on je posve miran. 

Barun. 

Sad ću i ja krenuti. ( Ode do stola i uzme svoju fotografiju .) 

Grof. 

Valjda ne ćeš sliku svoju odnieti? . . . 

Barun upade mu u rieč. 

U „Svemir 1 * jel’de? Nu, ta joj je baš za rukom 
pošla; mal da me nije uvjerila, da ću ondje uvećati broj 
svakovrstnih velikana. 

* 

Grof. 

Bilo kako mu drago, (uzme barunu ulihu iz ruke ) ja 
konfisciram tu sliku za našu zbirku fotografija, u kojoj 
si ti, ne budi ti na čast kazano, preslabo zastupan. 

Barun. 

Moj se contrefai pokorava svojoj sudbini. (Barun se 
rukuje 8 Vandom i grofom.) Do vidjenja ! 

Vanda. 

S Bogom, barune! 

Grof. 

Do vidjenja! (Barun ode.) 

PRlZOlt ŠESTNAESTL 

PRIJAŠNJI bez BARUNA. 

Vanda. 

Hvala Bogu, da smo napokon sami. 

Grof. 

Ta mala vragoljanka izvrstno se titra s barunom ! 
(Smije se.) Ali je i čudan svat taj naš barun. — Leti od 
cvieta do cvieta kao kakav dvadesetgodišnji salonski lepirič, 
a ima mu triput toliko, — duše mi ima! — Ta mi smo 
vršnjaci, on zato ipak ruga se starosti i živi poput mla- 
dića . . . (Smije se.) 

PRIZOR SEDAMNAESTI. 

PRIJAŠNJI i MILAN. 

Milan dolazi polagano iz svoje sobe, vrlo je blied i sumoran. 

Grof, opaziv Milana. 

Zašto si izišao, zašto nisi zvonio, ako što trebaš? 


Milan mahne zlovoljno rukom. 

Ah, ne trebam ništa, već mi je dodijalo biti uviek 
u jednoj sobi;... neki nemir tjera me neodoljivo van. 
(Sjedne u fotelj.) 

Vanda. 

Lvo liek, koji moraš uzeti. (Kapa liek na šećer.) Svaki 
sat 10 .kapi. 

Milan. 

Uzet ću. 

Vanda pruži mu liek, koji on proguta. 

Primao si posjete, kako mi Ljubica reče, a to te je 
opet uzrujalo. 

Grof. 

To nisi smio učiniti. 

Milan. 

Došli su neki naši znanci i rodjaci, a medju njimi i 
gospodja Cvietićka; . . . nisam mogao, da joj ne zahvalim 
na ljubežljivosti ; . . . skoro sam se i sa doktorom posvadio 
radi toga. 

Vanda prezirom za se. 

I opet ta odurna žena 

Grof. 

Eto vidiš, kako si neoprezan, da se čak i liečniku 
protiviš. 

Milan Vandi. 

Gospodja Cvietićka izdaje svoje pjesme; ... ja sam 
nekoje od njih čitao i moram reći, da su veoma krasne. 
Jučer na plesu mi reče, da ih želi tebi posvetiti. Nije li 
1 tebi što o tom govorila? . . . 

Vanda oholo. 

Izrično se nije usudila, već je samo natuknula. 

A ti? . . . 

Ja sam ju odbila. 

A zašto? 


Milan. 

Vanda. 

Milan. 

Vanda. 


Jer mi posveta djela te žene ne bi služila na čast. 


Milan. 

A zašto, molim te? 

Vanda. 

Ja mislim, da vi to sami najbolje znate. 


Milan. 

To je opet ljubomornost tvoja, jer sam se jučer malo 
više s njome bavio. 

Vanda. 

Zaista je smiešno, da pored naših odnošaja još go- 
vorite o Ijubomornosti. 

Milan. 

Vi dakle niste više ljubomorna? 


Vanda kratko i mrko. 


Ah, tada je jamačno netko drugi zauzeo moje mjesto. 
(Sa ciničkim smieškom na ustima oštro motri Vandu.) 

Vanda se trgne. 

Ja si zabranjujem takav govor. 


Milan. 

Zbilja 1 ( Istim načinom nastavlja.) Naš doktor, na primjer, 
vrlo je Ijubezan čovjek. ( Vanda se nehotice trgne ) Preporučam 

vam samo, grofice, da u družtvu s njime pazite na čast 
imena, koje nosite. 

Vanda ponosito. 

Nisam ništa skrivila, da tako sa mnom govorite, nu 
pitam vas, imate li vi pravo opominjati me, da mi bude 
sveta čast vašega imena ? ! Ne 1 nikada 1 . . . nu meni je, znajte, 
do vlastitog poštenja, do moje časti kao žene, ali ta čast 
je vama nuzgredna stvar. 

Grof, koji je pomno, i rastućom uzrujanošću pratio taj prizor. 

Vando, draga Van do! umiri se, ta znaš, da je bolestan, 
da ga ne smijemo uznemiriti. 

Vanda padne sa usklikom: 

„Oh !“ (na naslonjač i prikrije si časak jednom rukom lice.) 

Milan, koji je tečajem cielog prizora bio miran i ravnodušan. 

Ne boj se, otče, to je samo Vanda, koju takove stvari 
uzrujavaju, mene — ni najmanje. Jedino pisanje mi škodi, 
jer mi je glava jako obuzeta. 

Grof. 

Ti valjda nisi pisao? 

Milan. 

Ah, ta nekoliko redaka radi pjesama gdje. Cvietičke. 

Grof. 

Koja neopreznost! ta znaš, da ne bi smio ni misliti, 
a kamo li pisati. 

Milan. 

Gle, baš me sada sjetiste, da sam zaboravio pisati 
tomu nakladniku, da ja sve troškove plačam. 

Grof. 

Kako ti do toga dolaziš ? 

Valja mi izpraviti Vandinu neuljudnost. (Zvoni, sluga 
unidje.) 

Grof. 

Što želiš? 

Milan slugi. 

Donesite mi moj šešir i ogrtač, ali onaj lagani, drugi 
je pretežak. ( Sluga ode.) 

Grof, koji je zapanjen stajao. 

Kuda ćeš za Boga? 

Milan. 

Samo do gospodje Cvietićke, da joj kažem, Što sam 
toliko zaboravio. 

Grof. 

Ta to ćeš ti izpraviti, čim ozdraviš; . . . nije valjda 

sila 1 

Milan nestrpljivo 
Ne, to mora odmah biti . . 

Grof. 

Onda volim ići ja, — samo kaži, što da joj reknem ? 
Milan već vrlo uzrujan. 

Ne! i opet ne! to mogu samo ja izvršiti. 

Grof. 

A ako ti pozli na ulici ? 


Molim te, otče, mani me se! Tu smo u prvom katu, 
a njezin je stan dvie kuće udaljen od nas; valjda nisam 
na umoru, da ne bi smio ni pred kuću. Za čas doći će 

doktor i onda sam opet sputan u svojoj sobi. ( Sluga donese 
ogrtai i šešir te pomaže odjeti Milana, koji je vrlo slab, te kod 
odievanja sjedne.) 

Grof. 

Dopusti bar, da te ja pratim. 

Milan. 

Ne ljuti me, otče, to će mi više škoditi, nego ovo ne- 
koliko koračaj a. (Praćen od sluge ode.) 

PRIZOR OSAMNAESTI. 

PRIJAŠNJI bez MILANA. 

Grof tronut. 

Uzalud sam trošio rieči. ( Podje k prozoru na desno.) 
Kako samo težko ide . . . Trebat će dosta dugo, dok udje 
u stan te nesretne žene. 

Vanda. 

Umirite se, otče, Bog će vam ga čuvati ! 

Grof. . 

Zar samo meni, a tebi ne, Vando? 

Vanda mirno upre oći u grofa. 

Bog mi je svjedokom, da mu ne želim ništa zla. 

Grof. 

On te je težko uvriedio ! 

Vanda. 

Težko, otče, ali neka bude; nije prvi put. 

Grof. 

Dopusti, Vando, da te pitam o stvari, koja se je 
nehotice i moga srca kosnula. 

Vandan. 

Kazat ću vam sve, što želite znati. 

Grof. 

Otvoreno, iskreno? 

Vanda. 

Otvoreno i iskreno, kao što bi svome otcu govorila, 
da je kojom srećom u životu. 

Grof. 

Milan je baš neugodnim naćinom s tobom u savez 
doveo našeg doktora. 

Vanda tiho. 

Da! 

Grof. 

Ti na to pitanje nisi izravno odgovorila. 



Nisam. 


Vanda odvrati pogled od grofa. 


Grof. 


Vando, to ipak nije sasma čist posao. 


Vanda se naglo okrene i otvoreno gleda grofu u oči. 

Čist, grofe, tako mi svete uspomene mojih roditelja! 

Grof. 

Nešto je ipak ha stvari, ne taji mi, ja te zaklinjem ! 

Vanda hori se časak sama sobom, onda progovori. 

Dobro dakle, čujte i sudite vi jedini, koji je u toj 
kući imao milosrdja sa mnom. 

Grof. 

Govori, draga Vando, i budi uvjerena, da ću ti i sada 
biti pravedan i koliko moguće blag sudac ; nu kaži sve, 


sve! Ja kao njegov otac hoću da znam svaki osjećaj, svaki 
drhtaj srca tvoga. — Govori ! 

Vanda. 

Vi znate, kako se je vaš sin oženio sa mnom proti 
volji čitave obitelji vaše. Bila sam mlada i kako bar rekoše, 
veoma liepa, iz imućne i čestite gradjanske kuće. — U 
svojoj nevinosti nisam opazila, kako vaš sin samo na to 
vreba, kako bi me žrtvovao strasti, a onda sramotno 
ostavio. Moj otac bio je mrtav, a moja plemenita majka 
držala je njegovu strast za preveliku ljubav, ali je ipak 
budnim okom pratila svaki korak vašeg sina i svoje jedi- 
nice. Kad je vaš sin vidio, da me drugim načinom ne može 
predobiti, odluči oženiti se sa mnom. Vi ste se protivili toj 
ženitbi, ali to još većma uzpiri njegovu strast. Ponašao se 
je kao najočajniji Ijubovnik i svi su mu vjerovali, a i 
ja sama. 

Grof. 

Užasne li potvore, Vando ! Odkuda tebi ta misao, da 
te nije uzeo od ljubavi ? da je — oh ! 

Vanda. 

On mi sam reče tri mjeseca poslije vjenčanja. 

Grof. 

A ti si do sada o tom šutila ? 

Vanda, 

Tada je još živjela moja dobra majka. — Njoj sam 
se povjerila, a ona mi je savjetovala da šutim, i to tim 
više, jer je već znala, da jedan dio krivnje na me pada. 

Vanda. 

Što si ti onda skriviti mogla ? 

Vanda. 

Ja sam bez ljubavi pošla za vašega sina; gradjansko 
diete zasliepio je sjaj vaše kude i vašeg imena. 

Grof. 

O Bože moj ! . . a kolika se iz toga rodila nesreća ! 
Vando, mi smo našemu sinu bili oprostili taj korak, kad 
smo te vidjeli toli liepu, nevinu i dobru, pa ako je moja 
supruga u svojih nazorih nešto stroža bila, zato sam te ja 
zavolio ljubavlju pravoga otea, a Milan je oko tebe tetošio 
kao oko malog djeteta. — Nije li dakle moguće bilo, da 
s vremenom zadobije tvoju ljubav ? 

Vanda. 

Oče, da je to samo do mene stajalo, ne bi inače ni 
moguće bilo. Osim toga, da je njegov položaj i bogatstvo 
ugadjalo mojoj taštini, bio je on mlad i liep, te mi je 
u prvi mah posvećivao svu svoju ljubav i pažnju. — Što 
je trebalo više, da obsjeni netaknuto mi srce? — Dva 
mjeseca samo potraja njegova prividna nježnost, i već je 
u mojoj duši počeo svitati dan prave ljubavi prama njemu, 
ali u zalud, on se bješe već zasitio moga nagnuća prije, 
nego što se s njime upoznao. Vi dobro znate onu ženu, 
barunicu Borgis. 

Grof nieino kinine glavom. 

Vanda. 

O ne kimajte glavom. Vi ju dobro znate, grofe, onu, 
koju je moja ljubomornost i moj prezir otjerao iz ove kuće, 
nu koja korist, on se je izvan kuće s njome sastajao, a 
za njom je sliedila druga, pa treća itd. — U meni porodi 
se mržnja, kasnije prezir, a sada . . . 

Grof. 


Sada? 

Vanda skoro bez glasa. 

Da! 

Grof. 

Nisam mislio, da bi iz vaših usta ikada takova šta 
čuti morao. Držao sam vas uzvišenom nad sve mane svak- 
danjih žena. 

Vanda. 

O otče moj, prosto vam je o meni tako sada suditi, 
jer moja je ljubav ujedno i moje mučeničtvo ! 

Grof. 

Ne razumijem ! 

Vanda. 

Čujte me i razumjet ćete. Ovu godinu dana, odkada 
doktora pobliže poznajem, moja ljubav za njega raste od 
dana do dana. — Ja hoću da mu idem s puta, a ipak 
ga tražim, — ne gledam ga, a ipak vidim, njegovo me 
biće neprestano prati i sliedi, naše duše se sastaju i grle, 
ja to osjećam, borim se, uživam i plačem. Ah otče, ta 
ljubav je moj raj i moj pakao ! 

Grof. 

A je li vam doktor očitovao ljubav? 

Vanda jedva čujno. 

Da! 

Grof veoma uzrujan. 

Vando, još samo jedno! Što odgovoriste na doktorovo 
očitovanje? 

Vanda. 

S prva sam zadrhtala od radosti i činilo mi se kao 
da mu moram poletjeti u naručaj, blagoslivljala sam usta, 
koja su izrekla one usrećujuće rieči, — nu u isti čas srce 
mi bijaše kao raztrgano i krv mi se u žilama stinula! 



Grof. 

Vanda. 


Ja sam ga odbila . . . 


Odbila? 


Grof. 

Vanda. 


Odbila načinom, da sigurno ne će nikada više pokucati 


na vrata tog nesretnog srca. 


Grof. 

Hvala ti, Vando! Ti ipak nisi zaboravila na čast 
imena, koje nosiš. 

Vanda. 

Ah, otče, u onom času sve je bilo u tami pred mojim 
očima, i moj duh bludio je već u sumaglici razkošne ljubavi, 
ali na jednoć luč poštenja pade na stazu zablude, prenuh 
se i osjetih, kako je u žene neokaljano poštenje veće ciene 
od najsvetije ljubavi — i tako bijah spašena. 


Grof ganut primi ju ta obje ruke. 

Vando, kćerko, Bog te blagoslovio! — I ti njemu 
oprosti, Vando! Vando, ta i onako mu ne ima duga života. 

Vanda poljubi grofu ruku. 

Bog mu oprostio, kao što mu ja u tom času opraštam. 

PRIZOR DEVETNAESTI 

SLUGA za njim DOKTOR MILJENOVIĆ. 

Sluga veoma tronut. 

Gospodine grofe ! 

Grof. 

Što je za Boga, što se je dogodilo?! 

Sluga pristupi grofu. 

Gospodine grofe, mladomu je grofu preko kod grofice 
veoma pozlilo, svaki se čas očekuje najgore ! 

Vanda. 

Bože svemogući! 

Grof. 

Gdje je, podjimo k njemu. ( Doktor stupi u nutra.) Za 
Boga doktore, šta je? 

Doktor veoma tronut. 

Svršeno je! — 

Grof tavapi. 

Sine, nesretni sine moj ! ! (Pade u naslonjač.) 

Vanda » isti mah klekne do njega i nakloni glavu na njegova ko- 
ljena. 

Otče, moj otče ! ! — 

(Zastor naglo pada.) 


Konac II. čina. 

« 


ČIN TREĆI. 

Otmjeno uredjen salon sa rococo namještajem. U sredini glavni 
ulaz. s lima i desna prozori i s desna opet pobočna vrata, koja 
vode u baš<iu i odaje grofice majke. 


PRIZOR PRVI. 

VANDA i LJUBOJEVIĆ. 

Vanda sjedi s knjigom u ruci i čita, onda metne nestrpljivo knjigu 
na stol; u to otvori sluga vrata i Ljubojević unidje. 

Ljubojević. 

Ti si posve sama, Vando ? 

Vanda. 

Ah, vi ste, dragi striče ! . . . Da, baš sam sama, to mi 
ne godi. 

ljubojević. 

Pa ipak odbijaš družtvo ! 

Vanda. 

Da, čudan je u mene život ! Od nekog vremena izbje- 
gavam družtvo i nijednu knjigu ne mogu da dočitam. Ta 
nagla smrt čovjeka, koji mi je bio mužem, kao da je po- 
tresla svom dušom mojom. 

Ljubojević. 

Što si ti tomu kriva ? 


Vanda. 

Ah striče ! on me nije ljubio ni usrečio, ali ipak 
hvalim Bogu od sveg srca, da nisam ja kriva njegovoj 
ranoj smrti. — Čudno mi je, striče, ah čudno ! 

Ljubojević. 

Ti si bolestna, V ando ! . . . To več dugo opažam, ali 
sada je več prevršilo mjeru ... Ja ne pojmim, zašto ne 
zovete liečnika. 

Vanda uzrujana. 

Ja neču liečnika, striče, — ja ga ne trebam, jer 
nisam bolestna. To je samo nervozno stanje, koje će samo 
od sebe proči. 

Ljubojević slegne rameni i vadi listnicu iz džepa. 

Danas nisam dobre volje, pa ne ču, da ti dodijavam, 
nu ipak znaj, štogod ti kazala, ja više ne puštam s vida 
tvoje stanje i mi moramo o tom ozbiljno govoriti. 

Vanda. 

Vaša je briga suvišna, dragi striče! 

Ljubojević. 

Nije, Vando! Kako me doktor češće pita za svu 
grofovu obitelj, pitao me je jučer naročito i za tebe, pa 
kad sam mu razložio tvoje stanje, vidio sam, da je bio 
ozbiljno zabrinut ; i da si ti na primjer u mojoj kući, onda 
bi sigurno namah sa mnom pošao, da vidi, što ti je; nu 
tko bi se usudio nepozvan doći u kuću tvoje visoke 
aristokratske punice ! 

Vanda. 

Krivo joj činite, striče ! . . . Ona je često htjela poslati 
po liečnika, nu, kako već rekoh, ja ne osjećam potrebu 
liečničke pomoći. 

Tomi6: Ljubav i sjaj. 


7 


98 


Ljubojević. 

put neka bude na tvoju, jer ne imam kad, da , 

lak« probi. T „ 4 ,. 

Dragi .tri«., ja T» Uepo molim, & « tom ne »radite ] 
ništa bez moga znanja, 

Ljubojević. 

Ako se ne budeS lieCila, boću, to ti nn.pried kažem, 
jer sam ja kao jedini tvoj rodj.k dni.n, da se sa te brmem. 

Vanda. 

Samo još do sutra počekajte, dragi striče! 

Ljubojević. 

Dakle još do sutra I (Vadi novce iz listnice.) A sad evo 
1000 for. . . tvoje polugodišnje kamate. 

Vanda. 

Suviše ste točni, dragi striče 1 


Ljnbojević. 

Zašto da novac kod sebe držim, kad mi ga štediona 

i-/ P lati - Vanda. 

Ja nisam još ni one novce potrošila, što ste mi lb 
zadnji put donieli. Da zbilja, striče, molim vas, pošalji e 
Ljubicu k meni; rad bih joj sama uručila svadbeni dar, 

pošto ne izlazim iz kuće. 


Ljnbojević. 

Hoću, čim se kući vratim. (Ustane.) S Bogom, Vandolj 


Zar već odlazite ? 


Vanda. 


99 


Ljnbojević. 

Moram, — imam posla. — — Danas sam i ja do 
zla boga nervozan — s Bogom ! ( Pruži Vandi ruku.) 

Vanda rukujuć se. 

8 Bogom, striče, do skora vidjenja. 

Ljnbojević. 

Do sutra, Vando! (Ode.) 

PRIZOR DRUGI. 

VANDA sama. 

Vanda razmišljajuć tiho i bolno. 

On je pitao za me — (kao da se četnu dosjeti naglo) 
Bože ! Ako ga stric ovamo dovede ! Ne — ne — to ne 
smije biti. ( Kao da o čem razmišlja.) Da, tako mora da bude ! 

PRIZOR TREĆI. 

VANDA i GROF. 

Grof dodje na desna pobočna vrata. 

Došao sam po tebe, Vando! . . Dolje je u vrtu tako 
krasno i dan je ugodan, da si ne možeš ugodnijeg pomisliti. 
Tebi je svjež zrak potreban! . . . Ajde, da se malo pro- 
šećemo. 

Vanda. 

Hvala otče, ali sada ne mogu! . . Očekujem posjet, . . . 
doći će Ljubica, nu ja sam baš zraka radi, koji mi je zbilja 
potreban, htjela od vas i od grofice zamoliti dozvolu, da 
se već s jutra u jutro odvezem na imanje. 

Grof. 

Drage volje, u ostalom i mi smo baš danas odlučili, 
da ćemo na neko vrieme na ladanje. Ako ti hoćeš prije 


100 


nas onamo, ništa ne smeta, a kad nam se uzhtije, vratit 
ćemo se opet u grad. 

Vanda. 

Ja bih željela, da ovo pol godine, što ću u vašoj kući 
sprovesti, ostanem na ladanju. Onaj mir, mislim, da će na 
moje živce dobro djelovati. 

Grof. 

Vando, zar se još nisi riešila, da ćeš kod nas ostati? 

Vanda. 

Oprostite otće! Nezahvalna sam, priznajem, za toliku 
dobrotu, ali ja ne mogu, Bog mi je svjedokom, da ne 
mogu ! 

Grof. 

Što te tako od nas odbija? 

Vanda. 

0 grofe, ne vidite li uz svu dobrotu grofićinu onaj 
vječni prikor u njezinim očima: »Ti si kriva, “ kao da mi 
neprestano govori, — »da moj sin nije bio sretan u braku. “ 
Njezina najdobrobotnija rieč, koju mi kaže, hladna je kao 
da dolazi iz groba, koji u sebi krije ljubljena joj sina . . . 
Ja to podnašati ne mogu! 

Grof. 

Vjeruj, Vando, to bi s vremenom prestalo. 

Vanda. 

Nikada! Medju nami puko je jaz, koji se ničim iz- 
puniti ne da, i to je uzrok, da me dobrota vaša do zemlje 
pritište, da su mi ove velike sjajne dvorane tiesne, da bi 
htjela razmaknut im zidove. — Pa ja da ostanem tu, da 
mučim sebe i vas ? 


101 


Grof. 

Kanimo se sada tog razgovora, ... ti si duševno 
boiestna, Vando! Možebiti će ladanjski zrak dobro dje- 
lovati na tvoje živce, pa ćeš onda po svoj prilici drugim 
očima gledati stvari, koje ti se sada čine toli užasne. 

Vanda niećno kima glavom. 

Grof. 

Ja ću zapovjediti, da budu sutra kola za te spremna. 
U koliko sati želiš odputovati ? 

Vanda. 

U osam sati u jutro. (Za sebe.) Tako ću bar svemu 
izbjeći ! 

Grof. 

Dobro! Ja se vraćam u perivoj, ako ti se svidi, dodji 
i ti dolje, sama ili s tvojim posjetom. 

Vanda. 

Hoću ! 

Grof ode od kuda je došao. 

PRIZOR ČETVRTI. 

VANDA i LJUBOJEVIĆKA. 

Ljubojevićka unidje naglo na srednja vrata. 

Dobro jutro, draga Vando! Došla sam, da se s tobom 
posavjetujem glede Ljubičine vjenčane haljine. Što misliš 
kako bi ju dala načiniti ? Kupila sam težku bielu svilu, 
ne bi li ju dala nakititi finim čipkama? 

Vanda. 

Ne, tetko, težka je svila već sama po sebi nakit, 
osobito za tako mlade djevojke, kao što je Ljubica. 

Ljubojevićka. 

Na to se ja ne obazirem, već hoću, da bude toilleta 
što elegantnija. 

Vanda. 

Baš zato se ne smije metati nakit na težku svilu, jer 
što je prenatrpano, nije nikad otmjeno. 

Ljubojevićka. 

Da, to je pravi izraz, otmjeno mora da bude odje- 
vena! Ta ona nije kakova god roda! A kakovu misliš, 
da joj damo koprenu? 

Vanda. 

Fina, no jednostavna koprena i vienac od narančina 
cvieta, najljepše pristaju liepoj mladenki. 

Ljubojevićka. 

Pravo veliš, tako neka bude! a biti će liepo. Kako 
mi je drago, da sam se mogla s tobom porazgovoriti o 
tom ! Kod nas u kući sve je tako bezglavo i napeto, da 
čovjek baš s nikim ne može da prozbori pametnu rieč. 

Vanda. 

Zar Ljubica ne voli govoriti o svojojoj svadbenoj 
toiletti ? 

Ljubojevićka. 

Ah uslied grofove ponude uvrtila si je u glavu, da 
se vjenča u kapelici na vašem imanju, pa se mrgodi i , 
ljuti na me, da ja to nedopuštam. To bi mi se još htjelo, 
da budu svatovi u tako zabitnom mjestu, gdje osim nas i 
vas ne bi nitko vjenčanju prisustvovao. 

Vanda. 

Strani gosti ne mogu se pozivati, jer kod nas još traje 
duboka korota. 


Ljubojevićka. 

To uvidjam i vrlo sam zahvalna grofu i grofici na 
ljubavi, koju su nam svojom ponudom izkazati htjeli; nu 
(tiše) medju nami budi kazano, ja ne ću, da bi ti ljudi 
mislili, da nam je težko platiti svadbeni objed. 

Vanda. 

Tko bi na to samo i pomisliti mogao? ... TS, mi smo 
u tako blizom odnošaju. 

Ljubojevićka. 

Poznajem ja dobro ljude ... Pa napokon hoću i to, 
da sviet vidi, čija se kći udaje. — Da je pošla za baruna, 
to bi mienjalo stvar, tu se ne bi protivila, da se vjenča 
makar u najzabitnijem selu, jer bi ju pred svietom uzdigo 
naslov barunice, nu (s malovaženjem) pošto je odabrala 
jednostavna sudca, to moramo vanjskim sjajem dokazati, 
na kakovu se je taj sudac sreću namjerio. 

Vanda. 

Ali, tetko ! kako možete samo tako govoriti o svom 
budućem zetu. 

Ljubojevićka komiiki uzdignutim, glasom. 

0 n je iztisnuo baruna ... 0, toga mu nikad zaboraviti 
ne ću! Ja bih bila najsretnija mati, da mi je barunu postao 
zetom. — Toj sreći za volju radostno bi podniela sve, što 
sada trpjeti moram. 

Vanda. 

Vi trpite, strino? . . . 

Ljubojevićka. 

Ah što pitaš? ■ — Ljubica je puna hira, a stric je 
mrk, iedljiv i zlovoljan, da Bog sačuvaj ! On misli, 

\ 

\ 

da oprema jedne djevojke ništa ne stoji, pa još takova 
oprema! — Ja nisam do duše postigla, da Ljubica bude 
velikašica, ali sam ipak nastojala, da svaki komad njezine 
opreme po svom ukusu i po svojoj izradbi nosi velikaški 
biljeg, a to da kako mnogo stoji. 

Vanda na stranu. 

Bože, neumne li žene! (Ljubojcvićki.) Istina je, strino, 
takova razkoš mnogo stoji, ali vi imate liepu svotu na 
strani, koju ste opredielili za Ljubi činu opremu. 

Ljubojevićka. 

5000 for. 


Vanda. 


Pa to je veoma liepa svota. 

Ljubojevićka. 

Da, priznajem, ali ja nisam mogla izaći. 

Vanda. 

A šta kanite učiniti? 

Ljubojevićka. 

Već je učinjeno! 

Vanda. 

Što? 

Ljubojevićka. 

Dug! 

Varda, 

Za Boga, vi ste se zadužili ! 

Ljubojevićka. 

Pa nismo hvala budi Bogu ni prvi ni zadnji. 
Vanda. 

Ali to je sramota, strino ! 

Ljubojevićka. 

Sramota je samo, ako čovjek ne kani platiti Svoj dug, 
ali ja sam obećala platiti našemu trgovcu kroz deset 
mjeseci po 100 forinti ! 

Vanda. 

Ta to je ogromna svota. 

Ljubojevićka. 

Koju dobra kućanica od četiri tisuće dobodka na 
godinu platiti može. 

Vanda. 

To vam se čini, jer niste još nikada dugova imali, pa 
ne znate kako se težko plaćaju! 


Ah! 


Ljubojevićka mahne rukom. 
Vanda. 


A jeste li sada sve nabavili? 


Ljubojevićka. 

Mislim, da nisam ništa zaboravila. 


Vanda. 

Nu ako se još čemu dosjetite, nemojte se zaduživati, 
već dodjite samo k meni, ja ću vam od srca rado dati, 
koliko samo trebate, samo ne smijete o tom govoriti stricu. 


Ljubojevićka sva preobražena. 

Draga Vando, ipak se vidi, da si već pet godina u 
grofovskoj kući. — Toliko veledušje, to plemenito srce . 

Vanda. 

To je srce odgojila moja majka. 

Ljubojevićka niečno himne glavom. 

Ah ! Da, hvale tvoju majku i bila je dobra, ah tu 
otmjenost naučila si ipak u grofovskoj kući. Uz druge 
postala si i ti fina, plemenita i veledušna dama. To su 
prednosti staroga plemena, kojih uzaludno tražimo u gra- 
djanskih porodica. — A sad s Bogom, Vandice, s Bogom, 
grofice . . . (Ode zadovoljno se smjeseći.) 

Vanda u čudu gleda za njom. 

S Bogom, strino! 


PRIZOR PETI. 

VANDA, zatim BARUN BOJNIČKI kroz pobočna vrata. 

Sluga otvara barunu vrata i javi. 

Gospodin barun Bojnički! 

Vanda za se. 

Šta će taj kod mene? 

Barun duboko se nakloni. 

Nadam se, grofice, da ne smetam, dolazim upravo od 
grofice majke. 

Vanda. 

Ah, bijaste dakle kod roditelja? 


Barun. 

To jest kad vaše gospodje punice; vaš tast je u 
perivoju. 

Vanda. 

Da uživa malo svježeg zraka. 


Barun. 

A vi još ne izlazite ? 


Ne. 


Vanda kratko. 

Barun. 

Vidim, da veoma žalite za vašim suprugom? 

Vanda. 

Ta primjetba barune sasma je suvišna! 

Barun. 

Moguće, da bi se takodjer mogla nazivati indiskretnom, 
kad ne bi tom pitanju bio poseban razlog. 

Vanda u čudu. 

Razlog? Zaista ne razumijem vas! 

Barun. 

Ne pojmite, dakle, da je mlada liepa žena, koja tuži 
za pokojnim vojnom, veoma zanimiv pojav, da je kadra 
u veliko pobuditi našu sućut, ta sućut pako radja drugo 
čuvstvo, o kom s početka nismo ni sanjali. 

Vanda. 

Je li to nastavak udvaranja, kojim ste me posljednji 
put kod roditelja počastili ? . . . Onda vas molim, da me 
time poštedite. 

Barun. 

Uvjeravam vas, grofice, mojim poštenjem, da nije puko 
udvaranje, što vam evo govorim ; moje su namjere naj- 
ozbiljnije. 

Vanda. 

čudim se, barune, da vam nije poznat konvencionalni 
običaj u svih boljih krugovih ... Vi biste bar morali znati # 
da nije pristojno prije izminuća jedne godine približiti se 
udovici s takovim namjerama. 

Barun. 

Staro prijateljstvo, koje me veže uz ovu kuću, daje 
mi i u tom neko prvenstvo. 

Mislite ? 


Vanda. 

Barun. 


Grofica majka sama je odobrila taj moj korak, pošto 
sam joj se povjerio bio. 


Vanda ironički. 

Ubogi čovječe, zar ste u jedanput toli bojažljiv, da 
vam treba saveznika u tih prilikah? 


Barun. 

Vi me ne razumijete. 

Vanda. 

Ja da vas ne razumijem ? — Usuprot, vi zaboravljate, 
da sam ja samostalna i da nitko ne odlučuje mojom sud- 
binom, već ja sama. 

Barun. 

Ja sam tako radio samo radi pristojnosti. Čuo sam, 
da se javljaju već sada mnogi, koji se otimaju o vašu 
ruku. 

Vanda. 

Ah, to vas je, dakle, ponukalo na taj korak? Zar 
ne, vi ste se pobojali, da me koji od njih prije vas ne 
predobije ? 

Barun. 

Ne tajim, da mi je kod te pomisli srce življe zakucalo. — 
Nisam mogao spavati, kad sam samo pomislio, da bi se vi 
za koga drugoga riešili, grofice ! 


Vanda. 

Ne mučite se dalje, barune! . . . Zaam, da ste veoma 
okretan u izjavah ljubavi, nu napram meni kao da vam 
ipak malo zapinje rieč u grlu. 

Barun. 

Vi ste danas veoma nemilostivi, a ja vas uvjeravam, 
da imam samo vašu sreću na umu. 

Vanda. 

Zbilja? 

Barun. 

Da, nadao sam se i još sad se nadam, da ćete pri- 
hvatiti moju ruku, koju vam evo od srca nudim. S ponosom 
mogu kazati, da se ni jedan vaših prosaca ne može sa 
mnom mjeriti. — Ja dobro poznajem njihove obitelji i nji- 
hove imovinske odnošaje . . . 

Vanda. 

Da, da, ti imovinski ođnošaji, to je onaj pravi uzrok, 
s kojega je nastala jagma o moju ruku. Vi barune, poznajete 
dobro te moje prosce ? 

Barun. 

Većinu bar. 

Vanda. 

Mogli biste mi izkazati veliku ljubav? 

Barun ugodno dirnut. 

Tisuću, grofice, ako zapoviedate. 

Vanda. 

Recite im, dakle, molim vas, da ja iz ove kuće ne ću 
odnieti ništa, do li ime i svoju vlastitu neznatnu imovinu, 
koja se s velikaškim imenom pokojnog mi muža ne da 
sklad dovesti, i ja mislim, da će to brzo ohladniti ugri- 
jana srca mojih štovatelja. 

Barun. 

Vi se varate, grofice ! Ja doduše nisam pitao, ali znam 
sigurno, da je imetak mladoga grofa vama od njegovih 
roditelja osiguran. 

Vanda ironički. 

Kao prijatelju obitelji znam, da vam to nije ostalo 
tajnom . . . 

Barun neugodno dirnut. 

Grofice ! 

Vanda. 

I tu odlučuje opet moja volja ! Ja ne ću nikada pri- 
stati na to, da primim taj plemeniti dar na uštrb ostalib 
grofovskih rodjaka. 

Barun. 

Vi dakle mislite, da su svi vaši prosci jednako inte- 
resi rani? 

Vanda. 

Ne tarite si za to glavu, barune ! 

Barun. 

I vi zbilja odbijate sve? 

Vanda naglasom. 

Sve bez iznimke. 

Barun. 

Kad već prosca odbijate, onda vas molim, da od pri- 
jatelja primite bar dobrohotan savjet. 

Vanda. 

Ako je zbilja dobar, rado ću ga primiti. 

Barun ujedljivo. 

Mislim, da se ne bi opravdati dalo, kad bi vaše srce, 
koja ste nositeljica toli slavna imena, slučajno, velim slu- 
čajno zakucalo za plebejca. 

Vanda ponosito. 

Ja sam ime mog supruga nosila u poštenju — pa ako 
bi ga zamienila plebejskim, opet bi se u poštenju vratila 

u onaj sloj družtva, iz kojega sam izašla. Jeste li me razu- 
mjeli, gospodine barune? (Ustane, barun za njom.) 


Nisam mislio, da ću vas time uvriediti. (Nakloni se 
duboko.) 

Vanda. 

S Bogom, barune! 


Barun odlazeć, za se. 

Divne li košarice ! . . Jedna za sve. (Ode.) 


PRIZOR ŠESTI. 

VANDA i LJUBICA. 

Ljubica dolazi na pobočna vrata. 

Evo me, Vandice, dolazim od grofice majke, gdje sam 
sa svojim zaručnikom bila, da se oprostim. 

Vanda. 

A gdje ti je zaručnik ? 

Ljubica. 

Potražili smo grofa u bašči, pa je on još kod njega 
ostao, a ja sam brzo dotrčala k tebi, jer mi otac reče, da 
mi imaš nešto važna kazati. 

Vanda. 

Da, molila sam ga, da te pošalje k meni, ali. sam se 
bojala, da ne zaboravi na to, jer je bio veoma zlovoljan. 

Ljubica. 

Ah, tako je već nekoliko dana. 

Vanda, 

A nije li vam kazao uzrok svoje zlovolje? 

Ljutica. 

Meni nije, a sa majkom skoro i ne govori; mene je 
strah, da majka nije prekoračila proračuna za moju opremu. 

Vanda. 

Ja sam govorila sa strinom, ona je nešto više potro- 
šila, ali će to lahko platiti. 

Ljutica. 

Hvala Bogu! Ja sam se već htjela odreći apanaže za 
ovu godinu, koju mi je otac, kako znaš, obećao davati. 

Vanda vadi novce i pruži ih Ljubici. 

Evo, draga Ljubice, za prvu godinu primit ćeš apanažu 

, * v 
od mene. 

Ljutica. 

Za Boga, Vando, to je prevelik svadbeni dar! 


Vanda. 

To ostaje medju nama, a pred svietom evo ti trajnije 
uspomene. (Preda joj kutiju s naušnicami.) 

Ljutica otvori kutiju. 

Ah te krasne naušnice, ti divni briljanti! (Uosbilji se.) 
Ah Vando, ja te razumijem, ti hoćeš da riešiš brige moga 
otca! — 

Vanda nježno. 

Ni rieči više, Ljubice! Spravi ove stvari i želim, da 
tek kod kuće o tom govoriš. 

Ljutica spravi stvari u džep. 

Hvala ti, moja dobra Vando! 

PRIZOR SEDMI. 

PRIJAŠNJI i MIRKOVIĆ. 

Mirković. 

J esam li predugo izostao ? 

Vanda pruži mu ruku. 

Prebrzo dodjoste, da mi odvedete milu moju Ljubicu. 
(Svi sjednu.) 

Mirković. 

Da, grofice, za dva dana odvesti ću moje zlato u svoj 
skromni dom. Nu kako mi grof kaže, vi ćete prije nas na 
imanje, koje leži u mom kotaru. 

Vanda. 

Da, ja već sutra putujem onamo. 

Ljutica. 

Ah, kako se to krasno desi ! Ti ćeš nas ondje dočekati 
kao da nisam ni ostavila roditeljsku kuću. (Ustane.) 

Vanda. 

Ti već ustaješ ? 

Ljutica. 

Majka mi je naložila, da se čim prije vratimo, jer 
imamo još nekoliko posjeta, koje moramo obaviti u njenom 
družtvu. (Ogrli Vandu.) S Bogom draga, mila Vando! 

Vanda poljubi Ljubicu. 

S Bogom, moja mila Ljubice. 

Mirković poljubi Vandi ruku. 

Do skora sretna vidjenja, grofice! 

Vanda. 

Do sretna vidjenja. Dao vam Bog sreću i zadovoljstvo 
u braku ! 


Tomić: Ljubav i sjaj. 

Mirković. 

Hvala, grofice! 

Ljubica. 

Od srca ti hvala, Vanđo! S Bogom! (Odu.) 

PRIZOR OSMI. 

VANDA i GROF. 

Grof dolazi očito zlovoljan. 

Vanda. 

Vi ste se već vratili iz perivoja. 

Grof. 

Molim te, Vando, budi tako ljubezna i prepusti mi na 
pol sata tvoj salon. 

Vanda u čudu. 

Moj salon? — Drage volje, otče. 

Grof. 

Idi na časak k majci te nastoj, da ni ona ovamo ne 
dodje. Idi diete, idi ! (Vanda ode) 

PRIZOR DEVETI 

GROF i CVIETIĆKA. 

Sluga javi. 

Gospodja Cvietić. 

Cvietićka veoma ukusno i koketno obučena, ponešto uzrujana. 
Nadam se, gospodine grofe, da ćete moj nenadani 
dolazak izviniti radi stvari, koja me ovamo vodi. 

Grof veoma ozbiljno i hladno. 

Mimogred rekao mi je barun, da vi želite, da platim 
trošak vaših pjesama. 



Cvietićka. 

Sačuvaj Bože ! to bi bio izravno atentat na vašu do- 
brotu, grofe, a to nije moja namjera. 

Grof. 

Čim vam, dakle, mogu služiti? 

Cvietićka sentimentalno. 

Vrlo žalim, što moram i nehotice skidati koprenu 
sa netom prošla dogadjaja, koji se je pretežko kosnuo 
očinskog vam srca. 

Grof. 

Govorite bez obzira, gospodjo ; kad sam mogao pod- 
nieti smrt moga jedinca, tada me vaše rieči sigurno ne 
će slomiti. 

Cvietićka. 

Ta ja baš moram da govorim o njem. 

Grof. 

Ja vas slušam. 

Cvietićka prividno ganuta. 

Poznato vam je, koliko je ubogi pokojni grof volio 
književnike. On se je zanimao i za moje zadnje pjesme, 
te mi ponudio, da će ih dati na svoj trošak tiskati. ( Tobož 
još više ganuta.) On je sam onaj nesretni dan kod mene 
napisao tiskaru ovo nekoliko rieči . . . (Pruži grofu dopisnicu.) 

Grof 

drhčućom rukom primi dopisnicu, brzo ju pročita i zadrži u svojoj 

ruci. 

Kojimi se je obvezao, da će platiti tisak vaših pje- 
sama. Ta rekoh vam, da mi je već barun to kazao, i ja 
sam pripravan da izpunim ono, što je moj sin u zadnji 
čas života obećao. 

Ovietićka. 

Ja vas samo molim grofe, da mi predujmite potrebnu 
svotu, jer nisam baš u toli sjajnih prilikah, da bi mogla 
na jedanput platiti tolike knjige, koje već dva mjeseca 
čekaju, da budu izkupljene ; nu prvim novcem, koji dobijem 
za moje pjesme, ja ću se vama zahvalno odužiti ! 

Grof. 

Izvolite mi samo poslati račun. 

Ovietićka 

pruživ grofu sjajno uvezanu lenjigu, koju je u ruci držala. 

Ovaj primjerak prvi je i jedini, koji sam dosada uzela 
od knjižara . . . Molim, da primite od mene u znak moga 
veleštovanja. 

Grof 

ne primi knjigu, već stupi jedan korak natrag. 

Ne tražite, gospodjo, da primim knjigu, koja je bila 
povod nagloj smrti mojemu nezaboravnomu jedincu ! 

Ovietićka tobož potresena. 

O grofe, vi ne znate, koliko sam ja radi toga podniela 
boli i koliko sam suzft prolila za vašim plemenitim sinom. 
( Metne rubac na oči kao da plače.) Bog mi je svjedokom, da 
ja u tom ništa kriva nisam . . . Još jednom vas molim, 
da primite ovu knjigu, kćja je u najvećoj harnosti posve- 
ćena uspomeni milog pokojnika . . . 

Grof 

naglo primi knjigu, te mekanički čita. 

„Uspomeni grofa Milana posvećuje harna spisateljica". 
— Gospodjo! — Tko vas je ovlastio, da u toj vašoj knjizi 
zlorabite ime već pokojnog mi sina?! 

Ovietićka. 

Gospodine grofe, to je samo čin pieteta napram blagoj 
sjeni plemenita pokojnika. 

Grof žestoko. 

To je reklama vašoj knjizi, gospodjo, koje ja nikad 
dozvoliti ne ću ! 

Ovietićka krikne. 

Grofe! Reklama leži u samoj pjesmi, koja je plod 
moje duše, a ono je drugo izljev boli ovog nesretnog srca, 
koje od vas mora da prima takovu uvredu. Ah uni- 

štite me, ako hoćete, ako vam to godi, — ali evo na 
koljenih (baci se na koljena pred grofom) vas zaklinjem : ne 
dirajte u svetinju, koja je potekla od nedopuštena, ali naj- 
nježmjega čustva. Vama, njegovu otcu, kunem se, — da sam 
ga ljubila vrh svega na tom svietu ! 

Grof s najvećom ironijom. 

Vi ste ga ljubili?! To je najveća ironija na to sveto 
čustvo. Ustajte, gospodjo ! jer bih mogao zaboraviti, da je 
žena, koju pred sobom vidim. 

Ovietićka 

ustaje, te uviek od časa do časa meće rubac na oči. 

Vi ćete dakle uništiti te knjige? 

Grof. 

Što ću s njima da uradim, za to ne ću vama odgo- 
varati, nu toliko znajte, da su one moja svojina i da mi 
ni jedna uzmanjkati ne smije! 

Ovietićka vrebajućim pogledom. 

Te knjige tiskane su u 5000 primjeraka. 

Grof porugljivo. 

Zaista skroman broj za naše odnošaje ! 

Cvietićka. 

Prepustite meni bar 1000 komada. 

Grof. 

Nikada, pa da ih je 50.000, one bi sve moje bile ! 

Cvietićka 

sve se više razođieea, sve više razjarena. 

Vi niste nemilosrdni, vi ste okrutni, gospodine! 

Grof. 

Pokazujem se uviek onakav, kakav jesam, osobito u 
ovakovu slučaju. 

Cvietićka. 

Vi dakle razarate sva obećanja, sve plemenite namjere 
pokojnog vam sina? 

Grof. 

Dozvoljavam vam, da tiskate za se šestu tisuću na 
moj trošak. 

Cvietićka. 

Dobro, primam i tu koricu kruha, koju mi dobaciste 
kao prosjakinji kakvoj, samo da mi se sviet ne ruga, kako 
sam nasjela s vašom veledušnošću. 

Grof. 

Čujte još jedno : ne usudite se u vašoj knjizi nijednim 
slovom spomenuti ma ikojega člana naše obitelji i zahtievam, 
da više nikada i pod nikakovom izlikom ne prekoračite 
prag ove kuće ! 

Cvietićka, 

koja se kod zadnjih grofovih rieči već ne može svladati, drhćuć od 

Ijutine. 

Vi ste nanizali toliko uvreda, grofe, da nije potrebno 
bilo, još i tu zadnju pridodati. ( Ode naglo iz sobe.) 




PRIZOR DESETI. 

GROF sam. 

Grof čim ona ode pade u naslonjač i pokrije lice rukama. 

O sine, sine 1 Radi takove žene žrtvovao si ti mladi 
život svoj ! . . . 

PRIZOR JEDANAESTI. 

GROF i VANDA. 

Vanda unilazeć. 

Otče! 

Grof naglo se prene. 

Ah ti si, Vando? 

Vanda blago. 

Vi ste vrlo uzrujani, otče. Što je tu zlokobnu ženu 
ovamo dovelo? 

Grof. 

Ti si ju vidjela? 

Vanda. 

Da, vidjela sam ju, otče, i namah sam posumnjala, da 
nije doniela ništa dobra. 

Grof. 

Ah ništa dobra, moja Vando! Ništa! 

PRIZOR DVANAESTI. 

Sluga unidje i govori Vandi. 

Gospodja grofica pita, jeste li sami ; rado bi ovamo došla. 

Vanda. 

Recite, da je tu samo gospodin grof, i očekujemo 
groficu. (Sluga se nakloni i ode.) 

PRIZOR TRINAESTI. 

GROF i VANDA ; odmah zatim GROFICA. 

Grof. 

Nisi li ti bila kod majke, kad je Cvietićka sa mnom 
razgovarala ? 

Vanda. 

Nisam, barun bio je kod nje. 

Grofica unilazi, dočim joj Vanda u susret dodje. 

Ti si bila kod mene ? 

Vanda. 

Da, majko! 

Grofica. 

Jesi li štogod trebala! 1 

Vanda u neprilici gleda grofa. 

Grof, koji to opazi. 

Poslao sam ju k tebi, jer sam trebao njezin salon. 
Grofica. 

Ti si trebao njezin salon, a zašto ? 

Grof. 

Ta znaš, da je siromah pokojni Milan obećao platiti 
troškove za tisak pjesama one gospodje ! 

Grofica. 

Pa zašto nije račun poslala? . 


Bila je sama tuj. 


Grofica. 


Ta drzkost ! — Ja ju ne bi bila na tvom mjestu primila. 


Nije bilo moguće, da ju ne primim, jer je barun tako 
udesio. 

Vanda za se. 

Barun obći s njome. Sada mi je sve jasno. 

Grof. 

Ne govorimo o tom, to nas obadvoje uzrujava. 

Grofica bolno. 

Ubogi Milan. Učinio je to s dubokim uvjerenjem, da 
podupire književnost. 

Grof i Vanda gledaju preda se i šute. 

Gr°f silom se trgne iz zamišljenosti grofici. 

Oujem, da je barun bio kod tebe ? . . . 

Grofica grofu. 

On prosi ruku naše Vande i radi toga sam baš ovamo 
došla. (Prema Vandi.) Jesi li ti zbilja posve odbila baruna ? 

Vanda. 

Jesam, majko! 

Grofica. 

Priznajem, da barun nije više mlad prama tebi, nu 
ti si udovica, ne djevojka, a on je još pristao, dobro uzdržan 
čovjek. 

Vanda. 

Baš zato, jer sam žena, pojmim svu strahotu braka sa 
takovim čovjekom. Nikada se za baruna udati ne ću ! 

Grof ublažujućim glasom. 

Barun je ipak pre3tar za Vandu, draga Marijo! 

Grofica. 

U Vandinom prvom braku vidjeli smo, da ne odlučuju 
godine. Naš nezaboravni sin bio je liep i mlad, a ona ipak 
nije bila sretna s njime. 

Grof. 

Mnogo obzira baš nisu pokazali. 

Grofica. 

Barun je s’ važnih razloga zamolio u mene dozvolu. 

Vanda. 

8 važnih razloga? 

Grofica. 

čuj me, Vando! Ja ne ću da opetujem, kako je došlo 
do tvoje udaje za nezaboravnog Milana . . . 

Grof. 

Ali Marijo ! 

Grofica. 

Molim te, dragi, ne smetaj me ! Vjeruj, da je potrebno 
da se sporazumijemo. 

Grof. 

To je sve još preuranjeno. 

Vanda. 

Neka bude, otče, kad majka tako želi, i meni je stalo 
do sporazumka. 

Grof nieino Tcimne glavom 

Ah! 

Grofica. 

Sve uspomene toga dogadjaju pokopali smo s našim 
ubogim sinom, koji te je toli silno ljubio ( Vanda se trgne) 
i prigrlili te kao rodjenu kćer. Ti ne imaš više roditelja, 
nosiš naše ime, mi te smatramo našim djetetom i jedino, 


što od tebe tražimo, jest, da bude tvoj izbor na čast našoj 
obitelji. 

Vanda. 

Majko, vi zar ozbiljno zahtievate, da podjem za 

baruna ? ! 

Grofica. 

Moja je najtoplija želja, da mu pružiš svoju ruku. 

Barunovo plemstvo starije je od našega, a kad dobije 

Milanov imetak, biti će skoro isto tako bogat kao i mi; 
on je pravi kavalir u svakom pogledu, od svih tvojih 

prosaca najdostojniji, da mu naša snaha bude ženom. 

Vanda. 

Ne zahtievajte to od mene, grofice, i ne silite me, da 
budem nezahvalna za dobrotu, kojom mi hoćete silom 
pokloniti toli znatan imetak. Molim vas, pogledajte me, 
ali ne okom tudje žene, već majke, koja ljubi svoje diete! 
Još sam mlada, a nisam kušala od života do li gorkost nje- 
govu, . . . dajte mi da živim, a ne zahtievajte, da zdvajam 
u naručju tog . . . odurnog čovjeka! 

Grofica uzrujana ipak se svlada. 

Pa dobro, Vando ! ... A ti biraj medju ostalimi tvo- 
jimi prosci. I medju njima imade zvučnih imena, ako im 
predji i ne sižu u daleku prošlost; a ima ih liepih i mladih. 

Vanda, 

Ne, majko, za nijednoga od njih ja se udati ne ću 

Grofica. 

Ti dakle namjeravaš ostati udovicom. 

Grof. 

Ah, draga Marijo, ona je tek obudovila ... Ja bih se 
okladio, da još ni sama ne zna, što hoće. 

Grofica. 

Rado bih to čula iz tvojih usta, Vando. 

Vanda. 

Ni ja vam ne bih mogla drugčije odgovoriti, majko! 

Grofica Oštro motri Vandu. 

Nitko dakle još nije dirnuo tvoje srce ? 

Vanda veoma uzrujana šuteć gleda preda se. 

Grofica. 

Zašto ne odgovaraš? 

Vanda drhčuć od uzrujanosti. 

Jer bih lagala, kad bih to uztvrdila. 

Grofica. 

Nije dakle varka, što mi rekoše?! 


O majko ! 


Vanda sklopi ruke. 
Grofica. 


Da čujem bar, spada li u naš krug ? ! 

Vanda jedva izgovori. 


Grofica 

Istina je, dakle, da je onaj drzki doktor još prije 
smrti našega sina posegnuo za njegovom ženom!? 

Grof preda se. 

To je barunovo maslo ! 

Vanda ponosito. 

A ako je posegao, to je ona, kao žena previsoko 
stajala, a da bi ju doseći mogao! 

Grofica. 

Kad je tako, onda sam sigurna, da niste nikada ni 
pomislili, da ćete se udati za onog čovjeka. Je li, Vando, 
ja se ne varam? 

Vanda. 

O ne pitajte, grofice! Smilujte se ovom izmučenom srcu,! 

Grofica biva sve uzrujanija. 

Da se smilujem srcu, izmučenom nedopuštenom lju- 
bavi! — Ne, nikada! Zahtievam izravan odgovorna moje 
pitanje ! 

Vanda. 

Dobro, grofice! Vi tražite, da vam i to kažem; silom 
mi trgate iz srca tajnu, koju sam pred svakim krila. Čujte 
me dakle. Kad bi on danas zaprosio moju, ruku ja bih . . . 

Grofica upade joj naglo u rieč. 

Vi bi? — 

Vanda. 

Ja bih mu bila ženom ! 

Grofica biesna. 

Ženom ! Vi ! — O mogla sam si misliti, da će se iz- 
gubljena ovca prije ili kasnije vratiti svome stadu!! 

Vanda. 

Grofice ! 

Grofica s velikom uzbudjenosiu. 

To sam htjela, da čujem iz tvojih usta ; htjela sam, da 
sama priznaš, da si još za života svoga muža gojila ljubav 
pram drugomu, za koga si spremna i poći. — Znala sam 
i prije za to i htjela sam, da pošto poto zabušim svietu 
usta radi našega imena, radi uspomene našega sina. Zato 
sam odobrila barunovu nakanu, da zaprosi tvoju ruku, 
za to sam pristala, da biraš ma koga od tvojih prosaca, tebi 

ravnih - Bijah spremna sve žrtvovati za to i zabora- 
viti, oprostiti pače i imetak sina našega žrtvovati, - da 
te očistim od sumnje i prigovora, ali ti ne ćeš, 
hoćeš, da utvrdiš u svietu vjeru u tvoju krivnju. - 

Sramota ! — 

Vanda. 

Grofice ! 

Grof zajedno s Vandom. 

Marijo! Ne dopuštam, da ju dalje vriedjaš. Ja znam, 
što je sve pretrpjela od našeg nesretnog sina i tvoje sliepe 
materinske ljubavi, pa je ipak šutila i trpjela Ako bude 
sada sliedila glas svoga srca, tko da joj to zabrani 

Grofica. 

Ne zagovaraj ju, ona je kriva svemu, ona sama! 

Vanda u najvećoj uzrujanosti. 

Da grofice, kriva sam, što sam se mlada i neizkusna 
pomamila za veličinom roda i bogatstvom, i pošla za ne- 
ljubljena muža, no tu zabludu svoje mladjahne dobe platila 
sam krvlju srca svoga! - Bila sam mu vjerna do groba, 
to znadu najbolje oni zlobnici, koji su vam dojavili tobožnju 
krivnju moju! - Ali nisam mogla biti sretna uz supruga 
koji me je duševno mučio, koji je otrovao cviet mladosti 

moje. 

Grofica izvan sebe. 

To meni, meni majci njegovoj ! . . . 

Grof. 

Vando, za Boga umiri se! 

Vanda. 

Prostite, grofe! Grofica me je izazvala načinom, komu 
ne ima ravna! A zašto? jer neću da budem po drugi put 
nesretna u braku, ali ne i tisuć puta ne!! 

Grofica 

jedva govori od uzrujanosti; Vandi okrenuv ledja. 

Ona je slobodna. Ja je siliti ne mogu, ali je ni vidjeti 
ne ću. Ovo pol godine, što će još sprovesti u našoj kući, 
da mi se nikad ne približi. 

Vanda. 

Kad mine godina korote, ja ću krenuti u sviet, no 
pod mojim obiteljskim imenom i tako će izgubljena ovca 
opet pristati u svoje stado. (Tiho plaće.') 

Grof. 

Marijo, ja te molim oprosti sinu za volju, kojemu je 
bila ženom ! 

Grofica, 

koja je već bila pošla izlazu naglo se okrene grofu. 

Ne ! baš njega radi nikada oprostiti ne ću. To je moja 
posljednja rieč. (Ode.) 

PRIZOR TRINAESTI. 

PRIJAŠNJI bez GROFICE. 

Grof ide Vandi, koja je sjela, te ju primi za ruku. 

Ne plači, diete moje, ti znaš, da je majka u takovih 
stvarih nagla i pretjerana. — Ali to će proći, čim bude 
neko vrieme s tobom razstavljena. 

Vanda. 

Znam, da će vaše plemenito nastojanje za tim ići, da 
nas izmiri, ali tu ne ima lieka! Dva toli različita značaja 
ne mogu obstajati pod jedinim krovom, zato i odlazim, te 
ću sve onako udesiti, kao što sam grofici obrekla. 

Grof. 

A ja se, Vando, ne odričem prava, da ću u svakom 
pogledu otčinski za te skrbiti. 

Vanda. 

Hvala vam, dragi otče ! 

Grof. 

Prije odlazka valjda ćemo se još vidjeti, a sada idem 
majci, da ju umirim. S Bogom, Vando! 


Vanda. 

S Bogom, otče. (Grof ode.) 

PRIZOR ČETRNAESTI. 

VANDA i đr. MILJENOVIĆ. 

Sluga javi. 

Doktor Miljenović. 

V anda z a se. 

Je li moguće? Bože ojači me za toliku borbu. (Doktor 
u to unidje, Vanda stoji na mjestu kao ukopana te jedva odvrati 
doktoru pozdrav.) 

Doktor. 

Vidim, da nisam dobro došao, grofice! 

Vanda pokaže mu da (jedne, te i sama sjedne. 

Izvolite ! 

Doktor. 

Čuo sam opetovano, da ste bolestni, i da ne zovete 
liečnika. 

Vanda naglo. 

Tko vas je poslao ? 

Doktor. 

Nitko ! Došao sam, služeći se jedino pravom kućnog 
liečnika. čuo sam, kako rekoh, da ste bolestni. 

Vanda. 

Ja sam odbila svaku liečničku pomoć. 

Doktor saučešćem. 

A ipak je trebate. Sudeć po izgledu, vi ste ozbiljno 
bolestni. 


129 


Vanda. 

Ništa drugo nego nervoznost i zato polazim već sjutra 
na ladanje. Svježi će zrak oporaviti moje živce. 


Doktor. 


Ja vidim, da me odbijate. Ja sam to zaslužio, ja sam 
vas uvriedio. 


Vanda. 


Vaše ponašanje bijaše poniženje za me. 

Doktor. 

Priznajem, grofice ! . . . Kao čestitu ženu ja sam vas 
uvriedio mojom ljubavi, ali videć vas nesretnu, ne mogoh 
suspreći čustva, koje sam već dugo za vas osjećao . Vjerujte, 
grofice, prava ljubav zaboravlja na nejednakost stališa. 

Vanda mahne rukom u znak negodovanja. 

Doktor nastavlja. 

Zaboravlja na sve, ona ne poznaje zaprekA, jer ne 
misli, već samo osjeća. 

Vanda. 

Recite samo, da sam vas obodrila, da sam vas iza- 
zvala, spomenuvši vam nevjeru svoga muža. 

Doktor. 

Ne budite nepravedni sama sobom! Vi ste o svom 
pokojnom suprugu priznali samo toliko, koliko je trebalo 
znati njegovu liečniku. — — Mojemu ponašanju bijaše 
kriva sama ljubav moja — nu zato platio sam gorko 
uvredu nanesenu bezporočnoj supruzi. — Patio sam toliko, 
da sam, mislim, okajao nepromišljeni svoj grieh. 

Vanda preda se. 

U istinu ? 

Tomić: Ljubav i sjaj. o 

Doktor. 

U istinu, grofice ! — Kao lud bježao sam gradom i 
najvećim marom prionuo sam uz svoje zvanje, htio sam 
silom da vas zaboravim i da nemir svoje duše utopim u 
prekomjernom radu, ali koja korist? Oim sam se u večer 
kući vratio i sjeo, da počinem, već se je u mom duševnom 
oku prikazao vaš lik u onom času, kad ste kao andjeo 
jarosti preda mnom stajali, te me s neba moga zanosa obo- 
rili u ništavilo prevarenih nada. Ti časovi su sve bla- 
ženstvo i sva neizmjerna bol moga života! 

Vanda koja postaje sve nemirnija. 

Prestanite, doktore, molim vas ! Moje su oči preslabe, 
da gledaju slike, koje vaša mašta preda mnom stvara. Ja 
sam danas toliko trpjela — toliko — da bi i jači pod 
teretom tih muka smalaksao. — Htjeli su me poniziti, 
uništiti, ali im to nije uspjelo ! 

Doktor. 

Tko se je usudio?! 

Vanda. 

. Ona okrutna žena svojim sumnjičenjem, da sam se 
braniti morala kao zlotvorka kakova, kojoj je nesretni 
brak izlika za nevaljani život ; onda užasna njezina mržnja, 
kojom u meni ne vidi ino, već nesreću pokojnoga sina. 

.Doktor. 

To je plod moje krivnje ! 

Vanda šuteć gleda preda se. 

Doktor nastai'lja. 

Dopustite mi, grofice, da ja obračunam sa osobami, 
koje su se usudile potvoriti vas onim, što sam ja sgriešio . . . 

Vanda. 

Ne! — Hvala vam, ja sam već sama obračunala 
s njimi. 

Doktor. 

A mogu li se bar nadati vašemu oproštenju ? 

Vanda. 

Praštam vam od srca. ( Pruži mu ruku.) 

Doktor poljubi pruženu mu ruku. 

Za Boga! kako drhćete, . . . kako ste uzrujani! 

Vanda. 

Da, osjećam i sama, da mi nestaje snage ... 

Doktor. 

Vi morate od tuda, grofice! . . . Morate ostaviti mjesto, 
koje vas sjeća neugodnih prizora. — Vi ćete se podpuno 
oporaviti, ali samo pod uplivom sreće i mira ! 

Vanda tihom uzrujanošiu. 

Sreća i mir ! Za njih je znalo samo moje djetinjstvo . . . 

Doktor. 

Koje ste sproveli u roditeljskoj kući, kad vas još nije 
obavijao sjaj velikašice . . . 

Vanda veoma uzrujana naglo se digne. 

Ja sam ga se riešila, doktore! Dosadanje gorko iz- 
kustvo ubilo je u meni svaku želju za staležkim sjajem. 

Doktor. 

A imetak, koji vam se nudja, a sjajni prosci, koji 
vas saletavaju ? 

Vanda. 

Odbila sam imetak, odbila prosce sa sjajnim! imeni i 
pred vama ne stoji više grofica, već Vanda Ljubojevićka! 

Doktor ustane takodjer. 

Vi se okrutno šalite, grofice ! 

Vanda. 

Izgledam li tako, da bi se još i šaliti mogla . . .? 
Doktor. 

Vanda Ljubojević, meni ravna žena!? Ne — ne, 
recite, da nisam lud, i da sam vas dobro razumio. Ta 
recite, grofice ! ! 

Vanda na pol molećim glasom. 

Ne zovite me tako, ja vas molim I Tk rekoh vam, kako 
mi je ime . . . 

Doktor poluglasno. 

V ando I ( strastno .) Vando I ! 

Vanda kroz smieh i plač. 

Milivoje ! 

Doktor razširi ruke. 

Evo srca! . . . 

Vanda. 

Na kojem ću naći sreće i mira ! (Poleti k njemu.) 

Doktor privine ju k sebi. 

0 neizrecive slasti, Vando, divna ženo moja!! 

( Zastor naglo pada.) 


Konac. 



